ডায়ার ব্যাগ - একটি আসল খ্রিস্টান ডায়ার ব্যাগ থেকে একটি জাল কীভাবে আলাদা করা যায়? - কনফিটেসিমো - মহিলাদের ব্লগ\nDior ব্যাগ - কিভাবে খৃস্টান Dior থেকে একটি আসল ব্যাগ থেকে একটি জাল পার্থক্য?\nউজ্জ্বল এবং মূল bows তৈরি করতে চান মেয়েরা জন্য, Dior ব্যাগ খুব জনপ্রিয়। এই ব্র্যান্ডটির নিজস্ব অনন্য শৈলী রয়েছে যা সমস্ত পণ্যকে আলাদা করে তবে একই সময়ে বিভিন্ন সংগ্রহগুলিতে উপস্থাপিত মডেলগুলিতে বিশেষ বৈশিষ্ট্য রয়েছে।\nDior 2018 ব্যাগ\nসর্বশেষ ফ্যাশন প্রবণতা পূরণ করতে চান মেয়েরা যারা সর্বশেষ সংগ্রহ উপস্থাপন, Dior ব্যাগ হিসাবে যেমন একটি আনুষঙ্গিক ক্রয় করতে সক্ষম হবে। যদিও ব্র্যান্ডটি তার শৈলীতে সত্যই রয়ে গেছে এবং এটি থেকে প্রস্থান না করে, এই সিজনেরটি নতুন নকশা সমাধান দ্বারা চিহ্নিত করা হয়েছে, যা নিম্নোক্তভাবে প্রকাশ করা হয়েছে:\nবিভিন্ন উপকরণ ব্যবহার, যা সবসময় সর্বোচ্চ মানের সঙ্গে যুক্ত করা হয়। এটা প্লেইন ম্যাট বা চকচকে চামড়া, একটি সরীসৃপ চামড়া নকশা, বা উচ্চ মানের টেক্সটাইল হতে পারে;\nকিছু সংগ্রহ ক্লাসিক কালো, পেস্টেল রং বা অত্যন্ত উজ্জ্বল রং, যেমন রাস্পবেরি, লেবু, অ্যাকুমারাইন দ্বারা চিহ্নিত করা হয়;\nমূল প্রিন্টের সব ধরণের ব্যবহার করা হয়, উদাহরণস্বরূপ, একটি কালো ও সাদা শস্যাগার খাঁচা, ফুল এবং উদ্ভিদ মোটিফ;\nকিছু পণ্যের উপর ফ্রিজ, রাইভেটস, অতিরিক্ত বেল্ট হিসাবে যেমন মূল আলংকারিক উপাদান আছে;\nঅনেক Dior ব্যাগ ব্যাপক প্রশস্ত স্ট্র্যাপ উপস্থিতি দ্বারা চিহ্নিত করা হয়, যা দীর্ঘ হতে পারে, কাঁধে রাখা, এবং সংক্ষিপ্ত, হাতে রাখা;\nঅনেক আনুষাঙ্গিকগুলিতে বিস্তৃত buckles এবং fasteners, যা কোম্পানির লোগো বহন করে;\nআকার হিসাবে, এটি টাইপ অনুযায়ী, একটি Dior বড় ব্যাগ বা ক্ষুদ্র হতে পারে ছোঁ ব্যাগ;\nকিছু মডেলের মোজাইক উপাদান থাকতে পারে যা পৃষ্ঠের সাথে একই রকম স্বন বা ছায়াগুলির বিপরীতে তৈরি করা হয়।\nলেডি ডিয়র ব্যাগ\nসবচেয়ে মার্জিত এবং অত্যাধুনিক আনুষাঙ্গিক এক যুক্তিসঙ্গতভাবে লেডি ডায়র হ্যান্ডব্যাগ বলে মনে করা হয়। একসময়, এটির নকশা বিশেষভাবে রাজকুমারী ডায়ানার জন্য তৈরি হয়েছিল এবং পরবর্তীকালে পরবর্তী সংগ্রহগুলিতে একটি বিশেষ রাজকীয় কবজ ব্যবহার করা শুরু হয়েছিল। পণ্যের জন্য যেমন স্বাতন্ত্র্যসূচক বৈশিষ্ট্য অদ্ভুত হয়:\nমার্জিত এবং feminine নকশা;\nসঠিক বর্গাকার আকৃতি;\nquilted পৃষ্ঠ, হিরে আকারে সেলাই;\nলেডি ডায়রার হ্যান্ডব্যাগগুলি ছোট গোলাকার হ্যান্ডলগুলিয়ের উপস্থিতি চিহ্নিত করে, যা আপনাকে সহজেই হাতব্যাগে বহন করার অনুমতি দেয়;\nকাঁধে পরিধান করা ডিজাইন একটি elongated চাবুক আছে;\nকোম্পানির লোগো বৃহৎ মূলধন রূপে সজ্জাসংক্রান্ত উপাদানের উপস্থিতি - "ডি" এবং "আর", ধাতব উপাদান তৈরি করা হয়;\nক্লাসিক মডেলগুলি আসল সাজসজ্জা কৌশল দ্বারা পরিপূরক করা যেতে পারে যা কঠোর চেহারায় জোরে আনতে এবং অতিরিক্ত যোগ করতে পারে নারীত্ব এবং পরিমার্জন। একটি উদাহরণ একটি বড় প্রজাপতি সঙ্গে সজ্জিত একটি পণ্য।\nব্যাগ ডিয়র ডায়রিয়াডিক্ট\nআরেকটি ক্লাসিক বিকল্প ডাইরি আসক্ত ব্যাগ, যা যেমন স্বাতন্ত্র্যসূচক বৈশিষ্ট্য দ্বারা চিহ্নিত করা হয়:\nঐতিহ্যগত আয়তক্ষেত্রাকার বা trapezoidal আকৃতি prevails;\nসাজসজ্জা উপাদান অন্তত উপস্থিত, প্রধান মডেলের মধ্যে কঠোর এবং সংক্ষিপ্ত;\nসরলতা সমৃদ্ধ রং দ্বারা ক্ষতিপূরণ করা হয়, উজ্জ্বল উজ্জ্বল রং স্বাগত হয়;\nDior ব্যাগ একটি মসৃণ বা quilted পৃষ্ঠ হতে পারে;\nকিছু মডেলের উপর একটি বড় ফিতে, যা কোম্পানির লোগো রয়েছে।\nব্যাগ ডিয়র জে`এডিয়র\nDior J`Adior মহিলাদের ব্যাগ, যা ঋতু একটি বাস্তব আঘাত বলে মনে করা হয়, সম্পূর্ণরূপে আপনার ব্যক্তিত্ব প্রদর্শন করতে সাহায্য করবে। তার বৈশিষ্ট্যগত বৈশিষ্ট্যগুলির মধ্যে নিম্নলিখিতগুলি হল:\nএকটি উজ্জ্বল, স্মরণীয় নকশা যা সর্বোচ্চ মানের পেটেন্ট চামড়া ব্যবহার করে বা পৃষ্ঠতে মোজাইক সজ্জা প্রয়োগ করে অর্জন করা হয়;\nপুরোপুরি সূচিকর্ম সঙ্গে সজ্জিত করা হয় যে মডেল আছে, মুক্তো, অন্যান্য পাথর;\nঅগত্যা একটি প্রশস্ত চাবুক, হাত উপর পরেন, এবং কাঁধে পরতে পরিকল্পিত একটি অতিরিক্ত চাবুক আছে;\nসামনের সারিতে অবস্থিত বেল্টটিতে একটি শিলালিপি জ'আডিয়র রয়েছে যা ইঙ্গিত করে যে পণ্য এই সংগ্রহের সাথে সম্পর্কিত।\nডায়র বিবর্তন ব্যাগ\nঅবিশ্বাস্যভাবে আড়ম্বরপূর্ণ এবং অত্যাধুনিক বিবর্তন সংগ্রহ থেকে খৃস্টান Dior ব্যাগ হয়। যেমন মডেলের স্বাতন্ত্র্যসূচক বৈশিষ্ট্যগুলির মধ্যে নিম্নলিখিতগুলি হল:\nসবচেয়ে সূক্ষ্ম বাছুর বা ভেড়ার চামড়া চামড়া তৈয়ার জন্য উপাদান হিসাবে;\nত্বকের পৃষ্ঠতে উপস্থিত পাতলা লাইন দ্বারা চিহ্নিত, একটি নির্দিষ্ট টেক্সচার আছে;\nপণ্যটির সামনে একটি বেল্ট রয়েছে যা আর্মকে পরাতে পারে, ব্র্যান্ডের নামটি বড় অক্ষরে মুদ্রিত হয়;\nহ্যান্ডব্যাগ একটি দীর্ঘ চাবুক দ্বারা পরিপূর্ণ হয় যে কাঁধে পরতে পারে;\nকিছু ডাইয়ার ব্যাগ সজ্জা সঙ্গে সজ্জিত করা হয়, যেমন ধাতু rivets বা মুক্তা।\nDior Oblique ব্যাগ\nFashionistas মধ্যে স্বীকৃতি দাবী এবং Oblique একটি নতুন সংগ্রহ, ব্যাগ Dior। এটি নিম্নলিখিত বৈশিষ্ট্য আছে:\nএকটি আয়তক্ষেত্রাকার বা বর্গক্ষেত্র আকৃতি আছে;\nচামড়া এবং টিস্যু সমন্বয় গঠিত;\nএটি একটি কালো এবং বেige রঙ রয়েছে, যদিও সমগ্র পৃষ্ঠের ব্র্যান্ড নামের অক্ষর রয়েছে।\nকালো প্রান্ত পণ্য প্রান্তে হয়;\nহ্যান্ডব্যাগ একটি প্রশস্ত কাঁধ চাবুক দ্বারা পরিপূরক হয়;\nব্র্যান্ড নাম অবস্থিত যা ফিতে এবং ঝাল কেন্দ্র কেন্দ্র অবস্থিত।\nDior ডি`ফেন্স ব্যাগ\nছোট আকারের আনুষাঙ্গিকগুলি পছন্দ করে এমন ফ্যাশিস্টাসগুলির জন্য, মূল ডায়র ডি`ফেন্স ব্যাগ আদর্শ, যা এই বৈশিষ্ট্য দ্বারা চিহ্নিত করা হয়:\nএটি ফর্মটি "স্যাডেল" নামে পরিচিত, যা নীচে এবং মূল উপরের অংশে বৃত্তাকার প্রান্ত দ্বারা চিহ্নিত করা হয়;\nসামনে ব্র্যান্ডের নাম সম্বলিত একটি শিলালিপি রয়েছে যা একটি প্রশস্ত ফিতে আছে;\nকাঁধে স্লাইড যে একটি দীর্ঘ চাবুক রয়েছে;\nঅনেক মডেল ফুলের থিমগুলিতে প্রিন্ট দিয়ে সজ্জিত, সূক্ষ্ম রঙে তৈরি এবং একটি হাইলাইট প্রদান করা হয়।\nঅফিসে যাওয়ার জন্য ডায়রিয়ার থেকে সংগ্রহকৃত ডায়েরের চামড়া ব্যাগের মতো আদর্শের বিকল্প। এটি নিম্নলিখিত বৈশিষ্ট্য দ্বারা বিশিষ্ট হয়:\nবর্গক্ষেত্র, আয়তক্ষেত্রাকার বা trapezoidal আকৃতি;\nঅপ্রয়োজনীয় আলংকারিক উপাদান অভাবে, পণ্য কঠোর এবং সংক্ষিপ্ত হিসাবে তৈরি করা হয়;\nআরামদায়ক বহন হ্যান্ডলগুলি এবং কাঁধ চাবুক রয়েছে;\nপ্রায়ই সমৃদ্ধ কিন্তু সংহত রং একই সময়ে সঞ্চালিত, উদাহরণস্বরূপ, মধ্যে গাঢ় নীল, বারগান্ডি, রক্তবর্ণ রঙ।\nDior D`Bee ব্যাগ\nক্লিপ ব্যাগের চমৎকার বিকল্পটি ডি'ইবি সংগ্রহে উপস্থাপিত মহিলা ডায়র হ্যান্ডব্যাগ হবে। তারা যেমন চারিত্রিক বিবরণ আছে:\nছোট আকার, শুধুমাত্র সবচেয়ে প্রয়োজনীয় জিনিস বহন পরিকল্পিত;\nআকৃতি আয়তক্ষেত্রাকার এবং গোলাকার উভয় হতে পারে;\nএকটি স্বনির্ধারিত বৈশিষ্ট্য একটি প্রশস্ত কাঁধ চাবুক উপস্থিতি, ছোট আকারের পণ্য একটি আকর্ষণীয় বিপরীতে প্রদান।\nএভিনিউ সংগ্রহে উপস্থাপিত খৃস্টান ডিয়র ব্যাগগুলি আরও জনপ্রিয় নতুনত্ব হয়ে উঠেছে। তারা দৈনন্দিন পরিধান জন্য, এবং অফিসে যেতে জন্য ডিজাইন করা হয়। পণ্যগুলি একটি ক্লাসিক আয়তক্ষেত্রাকার বা বর্গাকার আকৃতি বা একটি ব্যাগ আকারে হতে পারে। তাদের উত্পাদন জন্য প্লেইন বা পেটেন্ট চামড়া ব্যবহার করে, সাজসজ্জা উপাদান অন্তত উপস্থিত।\nDior ব্যাগ - কিভাবে একটি জাল পার্থক্য?\nডিজায়ারের মূল ব্যাগের মতো এ ধরনের ব্যয়বহুল আইটেম কেনার সিদ্ধান্ত নিয়েছিলেন ফ্যাশন উইমেন: বিস্ময়কর: এটি একটি জাল থেকে কিভাবে ভিন্ন? এটি একটি সুপরিচিত ট্রেডমার্ক দ্বারা তৈরি একটি উচ্চ-গুণমান অ্যাক্সেসি যা এই বিবরণ দ্বারা প্রমাণিত হয়:\nআস্তরণের ম্যাট ফ্যাব্রিক থেকে একচেটিয়াভাবে তৈরি করা হয়, চকচকে বিকল্প অনুমতি দেওয়া হয় না। এতে কোন অঙ্কন বা প্রিন্ট হবে না। পণ্য রঙিন হয়, আস্তরণের একই স্বর হবে, কিন্তু কালো হাতব্যাগে প্রায়ই বিপরীত লাল আস্তরণের পরিপূরক।\nসর্বোচ্চ মানের ব্যবহার করা চামড়ার তৈলাক্তকরণের জন্য, এটি কোনও ত্রুটি বা অস্বাভাবিক জায়গাগুলির উপস্থিতিকে নির্মূল করে।\nকোম্পানির ব্যাগের ভিতরে ডিয়র একটি শিলালিপি খৃস্টান ডায়র প্যারিস রয়েছে।\nআনুষঙ্গিক একটি পুরোপুরি ফ্ল্যাট সেলাই দিয়ে সেলাই করা হয়; থ্রেডগুলিতে আটকে থাকা, একে অপরকে আটকে থাকা সেলাইগুলি অনুমোদিত নয়।\nDior ব্যাগ - একটি জাল পার্থক্য কিভাবে\nএকটি Dior ব্যাগ কত?\nএকটি ফ্যাশন আনুষঙ্গিক কিনতে চান যারা মেয়েরা আগ্রহী: একটি Dior ব্যাগ খরচ কত? আসল পণ্যটি খুব ব্যয়বহুল, এর দাম 1500 ইউরো (ছোট ছোটদের জন্য) থেকে 5000 ইউরো (বড় আনুষাঙ্গিক জন্য) থেকে পরিবর্তিত হয়। মূল্য সেট করা হয় এবং উপাদানটি তৈরি করা হয় যা উপাদান (চামড়া বা ফ্যাব্রিক), যা নকশা তার সৃষ্টির সময় প্রয়োগ করা হয়।\nআমরা আপনাকে পড়তে পরামর্শ দিই: Felted স্কার্ফ\nকীভাবে আপনার জুতার পাত্রগুলি সুন্দরভাবে বেঁধে রাখবেন\nকেবলমাত্র উচ্চ-মানের লেইস-আপ জুতা কিনতেই এটি যথেষ্ট নয়, আপনাকে কীভাবে সঠিকভাবে টাই করা যায় তা শিখতে হবে। একটি ভর আছে\nফ্যাশনেবল টুপি এবং মহিলাদের টুপি পড়া শীতকালীন 2020-2021 এর পর্যালোচনা\nএকটি শিরোনাম একটি গুরুত্বপূর্ণ আনুষঙ্গিক, কারণ এটি একবারে দুটি ফাংশন সম্পাদন করে: সজ্জিত করে এবং\n10 ব্যাগ শরত-শীতকালীন 2020-2021 - ফ্যাশন প্রবণতার একটি ওভারভিউ\nএকটি ফ্যাশনেবল ব্যাগ প্রতিটি আড়ম্বরপূর্ণ চেহারা বিশ্বস্ত সহচর। অ্যাকসেসরিজের অনস্বীকার্য কার্যকারিতা মূল নকশা দ্বারা পরিপূরক


আম অদমীকে প্রতিপক্ষই ভাবছেন মোদী আক্রমণও শানালেন - Bangladeshnews\nHome » রাজনীতি » আম অদমীকে প্রতিপক্ষই ভাবছেন মোদী আক্রমণও শানালেন\nদিগন্ত বন্দ্যোপাধ্যায়, পানজিম, আনন্দবাজার পত্রিকা\nএই সেই গোয়া। সাত মাস আগে এখান থেকেই সাত রেস কোর্স জয়ের লক্ষ্যে দৌড় শুরু করেছিলেন নরেন্দ্র মোদী। লালকৃষ্ণ আডবাণীর আপত্তি উপেক্ষা করে দলের প্রধানমন্ত্রী পদপ্রার্থী হওয়ার প্রথম ধাপটি পেরিয়েছিলেন এখানেই।\nএই সেই গোয়া। ২০০২ সালে গুজরাট দাঙ্গার পর ইস্তফার জন্য প্রবল চাপ। এই গোয়াতেই জাতীয় কর্মসমিতির বৈঠকে পাশে দাঁড়িয়েছিলেন আডবাণী। গুজরাটের মুখ্যমন্ত্রী পদ টিকে গিয়েছিল নরেন্দ্র মোদীর। আজ গুজরাটের সাফল্যে ভর করেই দেশ জয়ের স্বপ্ন দেখছেন মোদী।\nসেই গোয়াতেই আজ ফের এলেন নরেন্দ্র মোদী। এলেন এমন একটা সময়ে, যখন তাঁর প্রধানমন্ত্রী হওয়ার স্বপ্নে বড় কাঁটা হয়ে দাঁড়িয়েছে দিল্লি বিধানসভা ভোটের নয়া তারকা, অরবিন্দ কেজরিওয়ালের আম আদমি পার্টি (আপ)। দিল্লিতে সরকার গড়ার পর যাদের নজর এখন লোকসভা ভোটের দিকে। মাস দুয়েক আগেও সব প্রচারমাধ্যমে যখন কংগ্রেসের বিকল্প হিসেবে শুধু মোদীর নামই উঠে আসছিল, এখন সেখানে ভাগ বসিয়েছেন কেজরিওয়ালও।\nলোকসভা নির্বাচনের আগে এই আপ যে গেরুয়া শিবিরের রক্তচাপ বাড়িয়েছে, তাতে সন্দেহ নেই। এত দিন দলের নেতারা রোজ অরবিন্দের বিরুদ্ধে সরব হলেও মোদী নিজে টুঁ শব্দ করেননি। আজ করলেন। আর সে জন্য বেছে নিলেন গোয়াকেই। কারণ, কেজরিওয়ালের সাদামাটা জীবনযাত্রার সঙ্গে টক্কর দিতে বিজেপির এক মাত্র ‘পোস্টার বয়’ যে গোয়ারই মুখ্যমন্ত্রী। মনোহর পারিক্কর। বিজেপি নেতৃত্বের বক্তব্য, মনোহর এই ব্যাপারটায় পাল্লা দিতে পারেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়, ত্রিপুরার মুখ্যমন্ত্রী মানিক সরকারের সঙ্গেও।\nগোয়ায় এসে মোদী আজ একবারও আপ বা কেজরিওয়ালের নাম না করলেও প্রায় এক ঘণ্টার বক্তৃতায় বারেবারেই নিশানা করলেন দেশের রাজনীতিতে এই নতুন শক্তিকে। এই প্রথম বার। যার ফলে স্পষ্ট হয়ে গেল, এ বার আপ-কেও প্রতিপক্ষ হিসেবে মেনে নিল বিজেপি। মানলেন নরেন্দ্র মোদীও। তাই মোদীর নিশানায় আপ। মনোহর পারিক্করের প্রসঙ্গ টেনে মোদী বললেন, “টেলিভিশন-সংবাদমাধ্যমের নজর গোয়ায় যায় না। তাঁর সরল জীবনযাত্রা, সততা, আর তার মধ্যেই রাজ্যের এমন উন্নয়ন কারও নজরে আসে না। অথচ পারিক্কর যদি দিল্লিতে হতেন, তা হলে এত দিনে তোলপাড় হয়ে যেত! এক জন এতো পড়াশোনা করা ব্যক্তি কেমন রাজ্য চালাচ্ছেন, দিল্লির বাইরে মিডিয়া কিছু দেখে না!” সততার প্রশ্নে কেজরিওয়ালকে টক্কর দিতে মোদী টেনে আনলেন অটলবিহারী বাজপেয়ী, শিবরাজ সিংহ চৌহান, রমন সিংহ এমনকী হিমাচলের প্রাক্তন বিজেপি মুখ্যমন্ত্রী প্রেম কুমার ধুমলের নামও।\nকেজরিওয়ালের মোকাবিলায় দলের একগুচ্ছ নেতার তুলনা টানায় স্বাভাবিক ভাবে প্রশ্ন উঠেছে, বিজেপি যাঁর কাঁধে প্রধানমন্ত্রী হওয়ার দায়িত্ব দিয়েছে, তিনি নিজে আম আদমির কষ্টিপাথরে কতটা উত্তীর্ণ হলেন? মোদী এই বিষয়েও সচেতন। তাই পারিক্করের সঙ্গে নিজেকেও একই সারিতে রেখে বললেন, “আমার মতো ছোটোবেলায় গরিব পরিবারের চা বিক্রি করা বাচ্চাটিকেও আজ নেতা বানিয়েছেন এই জনতা।” থামলেন না এখানেই। নিজেকে শহিদের উচ্চতায় নিয়ে গিয়ে মন্তব্য করলেন, “১২ বছর গুজরাটের সেবা করার পরেও আমি টেলিভিশনের সঙ্গে লড়াইয়ে সব সময়ই হেরেছি! সেখানে জায়গা করে নিতে পারিনি। জিততেও পারিনি। কিন্তু একটি বিষয় নিশ্চিত, জনতার হৃদয়ে আমি জায়গা করে নিয়েছি। দেশকে তৈরি করতে হলে টেলিভিশনে প্রচার হলেই হবে না, মাটির উপরে ‘ভিশন’ দেখাতে হবে।”\nবিজেপি নেতারা কবুল করছেন, কেজরিওয়াল নিয়ে গত কয়েক মাস ধরে লাগাতার প্রচার ও তাঁকে ঘিরে মানুষের আবেগে নড়েচড়ে বসতে হয়েছে তাঁদের। মোদীর কৌশল রচনার অন্যতম রূপকার অরুণ জেটলি আজ বলেন, “সুশাসন করে প্রচার করলে তার মানে দাঁড়ায়। কিন্তু বিনা সুশাসনে শুধুই প্রচার, চমক ছাড়া কিছুই নয়।” বিজেপির আশঙ্কা, কংগ্রেস নিজে দুর্বল হয়েও আপ-এর পিঠে সওয়ার হয়ে মোদীকে আরও দুর্বল করতে মরিয়া হয়ে উঠেছে। তাই মূল নিশানা আপ-ই। তবে আজ কংগ্রেসকে যে একেবারেই আক্রমণ করেননি মোদী, তা নয়। রাজীব গাঁধী থেকে মনমোহন সিংহ, কাউকেই ছাড়েননি। এমনকী পরিবেশের ছাড়পত্র নিয়ে প্রাক্তন পরিবেশমন্ত্রী জয়ন্তী নটরাজনের বিরুদ্ধে দুর্নীতির অভিযোগও তুলেছেন। সংখ্যালঘুদের গ্রেফতারের সময় সতর্ক থাকার ব্যাপারে স্বরাষ্ট্রমন্ত্রী সুশীল কুমার শিন্দের মন্তব্যের পরিপ্রেক্ষিতে তাঁকেও এক হাত নিয়ে কংগ্রেসের বিরুদ্ধে ভোটব্যাঙ্কের রাজনীতি করার অভিযোগ তুলেছেন। ঠারেঠোরে আক্রমণ করেছেন নীতশ কুমারকেও, যিনি নাকি বিহারের বিশেষ মর্যাদার নাম করে কেন্দ্রের কাছ থেকে শুধু বাড়তি টাকা চান!\nএ দিনের সভায় পরোক্ষে কংগ্রেসের সঙ্গে আপ-এর আঁতাতের অভিযোগও তুলেছেন মোদী। তিন দিন আগে হায়দরাবাদে সঙ্ঘপ্রধান মোহন ভাগবতও এই পরামর্শ দিয়েছিলেন। আজ মোদী বললেন, “কংগ্রেসের কিছু রক্ষক দল আমাদের সততা নিয়ে প্রশ্ন তুলছে! আমাদের দলের সব কর্মী সততার সঙ্গেই ভারতমাতার সেবা করেন। কংগ্রেসের দুর্নীতি, মূল্যবৃদ্ধি, বেকারির বিরুদ্ধে এই রক্ষাকবচরা কোনও মন্তব্য করে না!”\nমোদীর বক্তব্য বিশ্লেষণ করে অরুণ জেটলি বলেন, “কেজরিওয়াল দিল্লি বিধানসভায় লড়াই করেছেন কংগ্রেসের দুর্নীতির বিরুদ্ধে। অথচ ক্ষমতায় আসার পর শুধু মাত্র আমলাস্তরের ছোটোখাটো দুর্নীতির কথা বলতেই তিনি ব্যস্ত!” একই সঙ্গে তাঁর ব্যাখ্যা, “দিল্লির কুর্সিতে বসার পর লোকসভায় শক্তি বৃদ্ধি করতে চাইলেও কেজরিওয়ালের মধ্যে দেশ চালানোর জন্য কোনও বড় ভাবনা নেই। সেই বড় ভাবনা রয়েছে এক মাত্র মোদীর মধ্যেই।”\n-সৌজন্যে আনন্দবাজার পত্রিকা\n618 views on this post


আমার ছোট্ট সোনামনি, আমাকে ক্ষমা কর! – Atheist in Bangladesh\nআমার ছোট্ট সোনামনি, আমাকে ক্ষমা কর!\nPost Views: 76,335\nছোট্ট সোনামনি আমার,\nতুমি হয়তো আমার অনেক আগের কোন জন্মের মেয়ে, অথবা আমার মা ছিলে। প্রতিদিন ফুলের মত সুন্দর তোমার মুখখানি দেখলে আমার পুরো পৃথিবী অজস্র সোনায় ভরে ওঠে। যখন আমাকে দেখে খিলখিল করে হাসো, পুরো পৃথিবী এক অলৌকিক আলোয় উজ্জল হয়ে যায়। আকাশের তারার মত চোখ দিয়ে যখন আমার দিকে তাকাও, আর ছলছল চোখে বায়না ধর, পৃথিবীর সব কিছু তোমার জন্য নিয়ে আসতে ইচ্ছা করে।\nতোমার লাল জুতো আর লাল জামাটা পরে যখনই আমার বারান্দায় খেলতে আসো, আমার গোলাপ গাছের ফুল চুরি করে দৌড়ে পালিয়ে যাও, আমার একটুও খারাপ লাগে না। যদিও আমি আর কাউকেই আমার গোলাপ গাছটা ধরতে দেই না, শুধু তুমিই আমার গোলাপ গাছে হাত দিতে পারো। কারণ এরকম সমস্ত গোলাপের চাইতে তুমি সুন্দর। তুমি আসলে পৃথিবীতে ভুল করে নেমে পড়া এক পরী, আমার বুকের কাছে থাকো তুমি, ঘুমিয়ে থাকো সোনা আমার।\nতুমি আমার কন্যা নও, কিন্তু তোমাকে দেখলেই কেন জানি আমার মায়ের কথা খুব মনে পরে। আর তাই তোমাকে নিয়ে খালি চিন্তা হয় আমার, ভেবে ভেবে মাঝে মাঝেই ঘেমে উঠি, আতংকে আমার ঘুম ভেঙ্গে যায়।\nতোমার জন্য হয়তো আমি কোন সুন্দর পৃথিবী দিয়ে যেতে পারবো না। তোমার জন্য কোন সুন্দর অপেক্ষা করে নেই, কোন রঙ্গিন পৃথিবী নেই। এই পৃথিবীটা বড্ড বেশি নোংরা আর ঘিনঘিনে, কালো অন্ধকারের মত। এটা তোমার জায়গা নয়, তুমি ভুল সময়ে ভুল করে এখানে চলে এসেছো।\nকদিন পরেই তুমি বড় হবে, তোমার শরীর বাড়বে, তোমার অঙ্গপ্রত্যঙ্গগুলো আস্তে আস্তে স্পষ্ট হয়ে উঠবে। শৈশবের কোমল শরীর ছেড়ে তুমি প্রজাপতির মত উড়ে যেতে চাইবে, ডানা মেলতে চাইবে আকাশে।\nকিন্তু ঐ আকাশ বড় বেশি কদর্য। ওখানে শকুনেরা বসবাস করে। তোমাকে তারা কালো কাপড় দিয়ে মুড়ে দেবে, ঠিক যেন তুমি একটি বস্তা, একটি পদার্থ। একটা কলা। একটা মিস্টান্ন। একটা তেঁতুল।\nওরা তোমাকে বোঝাবে, তুমি একটি রসালো খাদ্যবস্তু, তোমাকে দেখলেই হায়নারা তোমার উপরে হামলে পরবে। তোমাকে ছিঁড়ে খুড়ে খেয়ে নেবে। তাই তোমাকেই ঢেকে ঢুকে থাকতে হবে! তুমি বলতে পারো কেন তোমাকে এমন কালো কাপড়ের মধ্যে বসবাস করতে হবে, কেন তুমি রাস্তায় আর দশটা ছেলেদের সাথে ক্রিকেট খেলতে পারবে না?\nনা, তোমার সেই অধিকার নেই। তুমি হচ্ছ “মেয়ে মানুষ”! মানুষের একটি ভিন্ন প্রজাতি, যা পুরুষের চাইতে শত নিকৃষ্ট। পুরুষের ভোগের জন্য, তার নিঃসঙ্গতা কাটাবার জন্যেই তোমাকে সৃষ্টি করা হয়েছে। তুমি আসলে সৃষ্টির মুল উদ্দেশ্য নও, সৃষ্টির মূল উদ্দেশ্যের একটি উপকরণ মাত্র। মহান আল্লাহ তালাহই তা বলে দিয়েছেন।\nআমাদের সমাজের পুরুষগুলো তোমাকে দেখা মাত্রই উত্তেজনা বোধ করতে পারে। তুমি হচ্ছ “একটি কলা”, যাকে পুরুষেরা “ছিলা” অবস্থায় দেখলেই কামড় বসাতে চাইবে। তুমি হচ্ছে একটি তেঁতুল, যাকে দেখলেই তাদের মুখ থেকে লালা বেরুতে থাকবে। তুমি হচ্ছ “একটি পাত্রে রাখা মিষ্টি”, পাত্রটি ঢেকে না রাখলে “তোমার উপরে মাছি বসবেই”!\nতুমি বলতে পারো, পুরুষেরা উত্তেজিত হবে, সে জন্য তোমাকে কেন কালো কারাগারে জীবন পার করতে হবে? আর কেনই বা পুরুষগুলো উত্তেজিত হবে? তারা সকলেই কি এক একটি ধর্ষক, হায়না, যে তোমাকে কালো বস্তার ভেতরে না দেখলেই ঝাঁপিয়ে পরবে? কিন্তু তুমি কোন প্রশ্ন করো না সোনামনি। কারণ আমাদের সমাজে প্রশ্ন করা মহাপাপ।\nএকটি ইট ঘাসের উপরে রেখে দিলে কিছুদিন পরেই সবুজ সতেজ ঘাসগুলো যেমন হলুদ আর ঘিনঘিনে হয়ে ওঠে, তোমার সতেজ চেহারাটাও আস্তে আস্তে ঘিনঘিনে আর হলুদ হয়ে উঠবে। তুমি আস্তে আস্তে পাল্টে যাবে, শিখে নেবে যে তুমি আদৌ “মানুষ” প্রজাতির কেউ নও। তুমি হচ্ছ গিয়ে “মেয়ে মানুষ”! আমাকে তুমি ক্ষমা কর মামনি।\nতুমি হয়তো বড় হয়ে কোন ছেলেকে ভালবাসতে চাইবে, তার সাথে রিকশায় ঘুরতে ঘুরতে গান গাইতে চাইবে, কিন্তু খবরদার, ঐ কাজটিও করো না। এরকম করলে তারা তোমাকে দোররা মারবে, মাটির ভেতরে অর্ধেক পুঁতে পাথর ছুড়ে তোমার শরীর ছিন্ন ভিন্ন করে দেবে।\nতোমাকে হয়তো কোনদিন হায়নাগুলো আক্রমণ করবে, তোমার সুন্দর শরীরটা ভেঙ্গে চুড়ে ছিঁড়ে খেয়ে নেবে। তখন আমাদের ভদ্রলোকেরা তোমাকেই চরিত্রহীন আর “যৌন বিকারগ্রস্থ” বলে প্রমাণ করে দেবে। তোমার জামা কাপড়ের ঠিক নেই, এত রাতে বাইরে কী করছিলে, ইত্যাদি নানা প্রশ্নের সম্মুখীন হতে হবে তোমায়। বরঞ্চ, তোমাকেই দোষী সাব্যস্ত করবে আল্লাহর ঐশ্বরিক আইন। তোমাকে পাথর ছুড়ে মেরে ফেলার সময় তারা “আল্লাহো আকবর” ধ্বনিতে আকাশ বাতাস কাঁপিয়ে ফেলবে।\nতুমি একদিন লাল টুকটুকে জামা আর তোমার প্রিয় লাল জুতো জোড়া পরে আমার সামনে এসে দাঁড়িয়েছিলে। আমি ভুলেই গিয়েছিলাম তোমাকে যে কত্ত সুন্দর লাগছে। তোমাকে সুন্দর লাগছে তা বলতে, এটা বলিনি বলে গাল ফুলিয়ে কি কান্নাটাই না কেঁদেছিলে। পরে তোমাকে অনেক অনেক চুমু দিয়ে রাগ ভাঙ্গাতে হয়েছিল।\nএমন করেই হয়তো তুমি একদিন চাইবে, সবাই তোমাকে সুন্দর বলুক, সবাই তোমার খুব প্রশংসা করুক। তুমি হয়তো তোমার প্রিয় জামাগুলো পরবে, সবাইকে দেখাবে তুমি কত সুন্দর। এটা কোন অপরাধ নয়, তুমি চাইতেই পারো লোকে তোমাকে সুন্দর বলুক।\nকিন্তু আমাদের অন্ধকারের সমাজে এতো মহাপাপ। জানো না, সেদিনও একটি ফুটফুটে মেয়েকে সুন্দরী প্রতিযোগিতায় অংশ নেয়ার জন্য ওরা পাথর ছুড়ে মেরে ফেলেছিল? লোকে বলবে তুমি তোমার রূপ দেখিয়ে পুরুষকে আকর্ষণ করতে চাইছো! মানুষের ঈমান ধ্বংস করতে চাইছো!\nতুমি হয়তো অনেক বেশি পড়ালেখা করে, অনেক মেধাবী হবে। কিন্তু তুমি যতই পড়ালেখা কর না কেন, যতই মেধাবী হও না কেন, তোমাকে একজন পুরুষের নিচেই থাকতে হবে। হোক না সে তোমার জুতোর চেয়েও নিকৃষ্ট, তবুও তুমি তার উপরে থাকতে পারবে না।\nঅথবা একদিন হয়তো তোমার বিয়ে হবে, তুমি হয়তো এলাকার কোন ধর্মীয় নেতার চতুর্থ স্ত্রী হবে। তোমার চাইতে হয়তো ৪০ বছরের বড় তোমার স্বামী নামক পশুটি বিয়ের রাতেই বিসমিল্লাহ বলে তোমার উপরে হামলে পরবে তার সর্বশক্তি নিয়ে। তোমাকে দলিত মথিত করে, আচড়ে কামড়ে ছিড়েবিড়ে ফেলবে সেই ধর্মপুত্রটি।\nতোমাকে ক্রমশই তারা শষ্যক্ষেত্রে পরিণত হবে, তোমাকে চাষাবাদ করা হবে, তোমার ভেতরে পাক পবিত্র বীজ বপন করা হবে, যেন সেখান থেকে পাক পবিত্র ঈমানদার ফসল উৎপন্ন হয়!\nতারপরেও তুমি ভেব না তোমার কষ্টের দিন শেষ হয়ে গেছে। এতো সবে শুরু। যতটা দিন তুমি বেড়ে না উঠছো, পৃথিবীর রঙ রূপ উপভোগ করে নাও। আমাদের দিকে ধেয়ে আসছে শরীয়া আইন, আমি হয়তো তোমাকে বাঁচাতে পারবো না সোনা আমার।\nহ্যাঁ, তোমার জন্ম হচ্ছে একটি “পাপ”; এবং তুমিই হচ্ছ স্বর্গ থেকে পতিত মানুষের সমস্ত দুর্দশা দুর্গতির একমাত্র কারণ। তুমি না থাকলে আজকে আমাদের ধর্মপুত্ররা স্বর্গের বাগানে অসংখ্য হুরীর কোলে দোল খেতো, কিন্তু তোমার কারণেই তারা আজ স্বর্গ থেকে বিতাড়িত। তাই এর প্রতিশোধ তারা সুদে আসলে তোমার থেকে আদায় করেই ছাড়বে। ধর্মপুত্রদের স্বর্গ থেকে বিতাড়িত হবার দায়ভার একেবারেই তোমার, এবং তোমাকেই এর মাসুল গুণতে হবে।\nআমার অপদার্থতা, নপুংসক অক্ষমতা তুমি ক্ষমা কর সোনা। তোমাকে হয়তো আমি এই অভিশাপ থেকে বাঁচাতে পারবো না। আর তাই কামনা করছি, তুমি বেড়ে ওঠার আগেই মরে যাও, পৃথিবীর নোংরামী যেন তোমাকে স্পর্শ করতে না পারে। তুমি শুদ্ধ শুভ্রই থেকে যাও, তোমার পৃথিবী থাকুক স্বপ্নের মত সুন্দর, যেখানে তোমাকে সবাই “মানুষ” বলবে, যেখানে কেউ তোমাকে শস্যক্ষেত্র বানাতে পারবে না, যেখানে অন্যের উত্তেজনার কারণে তোমাকেই শাস্তি পেতে হবে না, যেখানে তোমাকে কেউ “মেয়ে মানুষ” বলবে না। তুমি সেখানে মুক্ত পাখির মত উড়ে বেড়াতে পারবে, বৃষ্টিতে ভিজে গান গাইতে পারবে। কেউ তোমাকে এজন্য পাথর মারবে না, দোররা মারতে চাইবে না।\nআমাদের অক্ষমতা তুমি ক্ষমা করে দিও।\nমেইড ইন সাতচল্লিশ\nলেখকঃ আকতার হোসেন কূটনৈতিক নিয়ম ভঙ্গের দায়ে আবারো ফিরিয়ে নিতে হল আর একজন পাকিস্তানি কূটনীতিককে। এই নিয়ে এক বছরের মধ্যে মোট দুজন কূটনীতিককে ফিরে নিতে বাধ্য হল পাকিস্তান। ফারিনা আরশাদ এবং মাযাহার খানের বিরুদ্ধে অভিযোগ হল...\nলেখক: ঋষভ ধর্মীয় অনুভূতি জিনিসটি আসলে কি বস্তু? ধর্মীয় অনুভূতিতে আঘাত লাগলে আসলে কি হয়? ধর্মীয় অনুভূতিতে আঘাত লাগলে কি তার ধর্ম চুরমার হয়ে যায়? সে আর ধর্মের পথে, সৎ পথে চলতে পারেনা? নাকি তার দৃষ্টি শক্তি, শ্রবন...\nলিখেছেন তানবীরা বাঙালির সনাতন ধর্মীয় উৎসব ‘দূর্গা পূজা’ শুরু হওয়ার সাথে সাথে প্রাসঙ্গিকতার কারণে ফেসবুকের নিউজ ফিড ভরে উঠলো বাংলাদেশের সাম্প্রতিক ঘটনাবলীর আলোকে “বাংলাদেশের মানুষের মনোভাব কি সাম্প্রদায়িক নাকি...


আহমদ ছফা || Thursday 19 October 17\n'স্বাধীন দেশের নাগরিক হিশেবে কোলকাতা আর আমাদের কিছু দিতে পারবে না'\nপ্রশ্ন: ১৯৪৭-এর পর পূর্ব পাকিস্তান এবং ১৯৭১-এর বাংলাদেশ এই পর্ব দুটি আপনার চিন্তার জগতকে কিভাবে প্রভাবিত করেছে?\nআহমদ ছফা: পাকিস্তান যখন হয় তখন আমি শিশু। পরবর্তী সময়েও পাকিস্তান আমার মনের ওপর কোন প্রভাব ফেলতে পারেনি। বাহান্নর একুশে ফেব্রুয়ারিতে আমি ক্লাস থ্রি বা ফোরের ছাত্র ছিলাম। সে সময় বাংলা ভাষার দাবিতে আমিও মিছিলে গেছি এবং আমার এক ভাই একুশে ফেব্রুয়ারির আন্দোলনে মুসলিম লিগারদের হাতে মার খায়। তার থেকেই পাকিস্তানের কোনও প্রভাব আমার মনে কখনো কাজ করে নি। বরং আমার আকর্ষণ ছিল কোলকাতার প্রতি। ওখানকার পত্রপত্রিকা ও সাহিত্যের প্রতি আমার ছিল প্রবল টান। ‘নবজাতক’ নামে মৈত্রেয়ী দেবী কোলকাতা থেকে একটা পত্রিকা বের করতেন। ১৯৬৫ সালে সেই পত্রিকা তিনি আমার কাছে পাঠাতেন, আমি পত্রিকা বিক্রি করে তাকে টাকাটা পাঠিয়ে দিতাম। পূর্ব বাংলায় আমাদের বাঙালি অবস্থানটা শক্ত করার প্রয়োজনেই সেই সময় আমরা কোলকাতার দিকে অণুপ্রেরণার জন্য তাকাতাম। ১৯৭১ সালে বাংলাদেশের মুক্তিসংগ্রাম এবং স্বাধীনতার পর, অন্য আর একটা অনুভব আমার মধ্যে এল, তা হচ্ছে-ভবিষ্যতে হয়তো কোলকাতার দিকে আর আমরা তাকাতে পারবো না। কিংবা কোলকাতার প্রতি আমাদের আকর্ষণের প্রেরণাটাও আর হয়তো থাকবে না। কারণ কোলকাতা আমাদের অতীতের প্রেরণা এবং অতীত ঐতিহ্যের উৎস হতে পারে, কিন্তু একাত্তরে বাংলাদেশ প্রতিষ্ঠার পর একটি স্বাধীন দেশের নাগরিক হিশেবে কোলকাতা আর আমাদের কিছু দিতে পারবে না এবং আমাদের কক্ষপথ আমাদেরই আবিষ্কার করে নিতে হবে। সেই কক্ষপথ অনুসন্ধানের জন্যে, আমাদের সমস্ত কাজকর্ম ও চিন্তা নিয়োগ করেছি। শুধু আমরা নয়, বাংলাদেশের একটা অংশের মানুষের মধ্যে এ চিন্তাটা এসেছে যে, বাংলাদেশকে তার নিজের মেরুদণ্ডের ওপর দাঁড়াতে হবে, নিজেকে আবিষ্কার করতে হবে।\nপ্রশ্ন: বাঙালি মুসলমান মানসে পাকিস্তান আন্দোলন কোন প্রক্রিয়া সে সময় সৃষ্টি করেছিল, যার জন্য তারা পাকিস্তান চেয়েছিল?\nআহমদ ছফা: এটা খুব জটিল বিষয়। আমার খুব আশঙ্কা হয় সে কারণটা এখনো যায় নি। মুসলিম লীগ এখানেই হয়েছিল। মুসলীম লীগের ভিত্তি এবং শক্তি ছিল বাংলাতেই। ইতিহাসের পাতা উল্টালে আপনি লক্ষ্য করবেন যে, বাংলার অ্যাসেমব্লির মুসলমান সদস্যরা বাংলা ভাগ চান নি এবং তারা স্বাধীন বাংলার পক্ষে মত দিয়েছিলেন। বাংলার অ্যাসেমব্লির যে সব সদস্য বাংলা ভাগের পক্ষে মত দিয়েছিলেন, তাদের চার ভাগের তিন ভাগ ছিলেন হিন্দু এবং শ্যামাপ্রসাদ মুখার্জি ক্রমাগত এটাই বলেলেন যে ভারতকে এক রাখ কিন্তু বাংলাকে ভাগ করে দাও। হ্যা, বাংলার মুসলমান জনগণ পাকিস্তান চেয়েছিল। কিন্তু সুক্ষ্মভাবে দেখলে বাংলা ভাগ জিন্নাহও চাননি। অনেক সময় বাংলা ভাগের জন্যে বাংলার মুসলমানদের দায়ী করা হয়, এটা সঠিক নয়।\nপ্রশ্ন: এই পরিপ্রেক্ষিতে আপনি কি বাংলার হিন্দুদেরই বাংলা ভাগের জন্য দায়ী করবেন?\nআহমদ ছফা: অচিন্ত বিশ্বস, ‘তপসীলি রাজনীতি’ শীর্ষক একটি লেখায় বলেছেন, তিন থেকে ছ’ভাগ লোকের (বর্ণহিন্দু) স্বার্থে বাংলা ভাগ করা হয়েছে। বক্তব্যটা অমূলক নয়। জয়া চ্যাটার্জ ‘Bengal divided Hindu Communalism and partition’ বইতে এসব তুলে ধরেছে।\nপ্রশ্ন: ’৪৭-এ স্বাধীন সার্বভৌম বাংলা গঠনে আবুল হাশিম এবং শরৎ বসুদের প্রচেষ্টা সফল না হবার কারণও কিওই তিন থেকে ছ’ভাগ বর্ণহিন্দুর স্বার্থ?\nআহমদ ছফা: না, না, ওটাই একমাত্র কারণ নয়। ওই একটি কারণেই ওই রকম একটা বিরাট ঘটনা ঘটে নি। প্রথমত প্রভাব প্রতিপত্তির দিক দিয়ে ১৯৩০-এর পর বাংলা ভাষা চতুর্থ ভাষা হয়ে গেল কোলকাতায়। প্রথম ভাষা ইংরেজী, দ্বিতীয় ভাষা হিন্দি, তৃতীয় ভাষা উর্দু। তারপর মহাযুদ্ধ, ওই যুদ্ধ বাঙালির অর্থনীতিকে সম্পূর্ণ ভেঙ্গে দিল এবং বাঙালির রাজনীতি সম্পূর্ণভাবে নির্ভর হয়ে গেল পশ্চিমী অবাঙালিদের ওপর। বাংলা ভাগের জন্যে শ্যামাপ্রসাদ মুখার্জিদের অর্থটা দিয়েছিল টাটা। যে কারণে সুভাষ বোসকে কংগ্রেস ছাড়তে হল, এমনকি শেষ পর্যন্ত দেশও ছাড়তে হল। গান্ধী এবং নেহেরুকে টাকা দিত মাড়ওয়ারি এবং গুজরাটিরা। একজন বাঙালি সভাপতিকে তারা টাকা দিতে রাজি ছিল না এবং গান্ধী নেহেরু কখনই চান নি সুভাষ বসুর মত একজন বাঙালি কংগ্রেস দলের সভাপতি হোন বা থাকুন। দ্বিতীয় মহাযুদ্ধ না হলে এবং বাঙালির অর্থনীতিটা ভেঙ্গে না গেলে হয়তো বাঙালির এই পরিণামটা হত না।\nপ্রশ্ন: বাংলাদেশের কিছু মানুষ মনে করেন যে পাকিস্তান হয়েছিল বলেই, পর্ব বাংলার মানুষ বাংলাদেশে পেয়েছে। আপনিও কি এই মতের অনুসারী?\nআহমদ ছফা: এর মধ্যে সত্যতা আছে, কিন্তু সম্পূর্ণ সত্য নয়। ইতিহাসের আরও পেছনে যাওয়া দরকার। যেমন পশ্চিম বাংলার অর্থনীতিবিদ ও চিন্তাশীল লেখক ড. অশোক মিত্র বলেছেন, ১৯০৫ সালের বঙ্গভঙ্গ রদ না হলে, অর্থাৎ তখন যদি বঙ্গ বিভাগ হত তবে বাঙালি মুসলমান মধ্যবিত্তের বিকাশ ঘটতো এবং বিকশিত বাঙালি মুসলমান মধ্যবিত্ত হিন্দুদের সাথে একটা সমঝোতা করে নিত। ফলে ১৯৪৭ দেশ ভাগের কোন প্রয়োজন ঘটতো না। বাংলা ভাগ না হলে ভারতও ভাগ হতো না। কারণ বাংলার বাইরে পাকিস্তানের অস্তিত্ত্ব কোথাও ছিল না। মুসলিম লীগ এখানেই হয়েছে এবং এখানেই ছিল পাকিস্তানের পক্ষে মুসলিম লীগের জনভিত্তি। এছাড়া চিত্তরঞ্জন দাসের ‘বেঙ্গল প্যাক্ট’ যদি কার্যকার হত, তাহলেও বাংলা ভাগ হতো না। তারপর ধরুন ক্যাবিনেট মিশন প্ল্যান, যাতে বাংলা আসামকে একটা জোন করা হবে বলা হয়েছিল। এটা মেনে নেয়া হলেও বাংলা ভাগ হত না। অর্থাৎ কিছু ঐতিহাসিক অনিবার্যতা দীর্ঘকাল ধরে যা হয়ে আসছিল তার চূড়ান্ত অভিঘাতে বাংলা ভাগ হয়েছে।\nপ্রশ্ন: পাকিস্তান ভাঙ্গার পেছনে কোন ঐতিহাসিক অনিবার্যতা কাজ করেছিল?\nআহমদ ছফা: বাঙালি মুসলমানের জাতীয়তাবোধ। কিন্তু শূন্য থেকে তো জাতীয়তাবোধ জন্মায় না। এখানে (পূর্ব বাংলা) যে মধ্যবিত্ত শ্রেণী গড়ে উঠল তারাই প্রথম অনুভব করলো রাজনীতি, অর্থনীতি, ভাষা-সংস্কৃতির ক্ষেত্রে পশ্চিম পাকিস্তানি আধিপত্য প্রতিরোধ করতে না পারলে, বাঙালি হিশাবে তাদের বিকাশ সম্ভব নয়। মওলানা ভাসানী, সোহরাওয়ার্দী, শেখ মুজিব এরা ছিলেন পাকিস্তান আন্দোলনের নেতা। পরে পাকিস্তানকেও ভাঙ্গতে হল, কারণ ভাগে মিলছিল না। এটা একটা হিশাব, আর একটা হিশাব আছে। অর্থাৎ একটা জাতি কোন উপলক্ষে জেগে ওঠে, কত গভীরে তার প্রভাব পড়ে, অতি তুচ্ছ কারণেও কোনও ঘটনা ঘটতে পারে- কিন্তু তার প্রভাব অনেক সময় দীর্ঘস্থায়ী হয়। সেই দিক থেকে বাঙালি জাতির ইতিহাসে একাত্তরের মুক্তিযুদ্ধের চেয়ে প্রভাব সঞ্চারী বড় কোন ঘটনা নেই।\nপ্রশ্ন: পূর্ব বাংলার বাঙালি মুসলমানের আত্মপরিচয়ের শিকড় অনুসন্ধানে এবং জাতি পরিচয় জেগে ওঠার পেছনে বাংলা ভাষার প্রশ্ন বা প্রভাব কতটা ছিল?\nআহমদ ছফা: ভাষা ভিত্তিক জাতি পরিচয়ে ভাষাই প্রধান। ভাষা হল অধিকার উচ্চারণের প্রধান মাধ্যম। এই ভাষার সাথে অর্থনৈতিক বিষয়টাও যুক্ত ছিল যে নিউ মিডল ক্লাস তৈরি হচ্ছিল, তারা চাকরি-বাকরি পেত না যদি বাংলা রাষ্ট্রভাষা না হতো। পূর্ব বাংলার মানুষ তখন তাদের অধিকার এবং অংশ চাইছিল। পূর্ব বাংলাকে তখন একটা স্বাধীন রাষ্ট্র হিশেবে চাওয়া হয় নি। বাংলা রাষ্ট্রভাষা করার দাবি করা হয়েছি। বাংলা রাষ্ট্রভাষা হবার পর অন্য ইস্যুগুলো এলো, বৈষম্যগুলো পূর্ব বাংলার মানুষের কাছে স্পষ্ট হতে থাকলো। ওই বৈষম্যের বিরুদ্ধে ক্ষোভ দানা বাধতে থাকলো চাকরিতে বৈষম্য, সামরিক বাহিনীতে বৈষম্য, অর্থনৈতিক উন্নয়নে বৈষম্য ইত্যাদি সকল ক্ষেত্রে পশ্চিম পাকিস্তানের সাথে পূর্ব বাংলার বৈষম্য ছিল। এই বৈষম্যগুলোকে রাজনৈতিক বিষয় হিশেবে পূর্ব বাংলার মানুষের কাছে তুলে ধরা হলো এবং তাতে মানুষ ব্যাপকভাবে সাড়া দিলেন এবং শেষ পর্যন্ত অস্ত্র তুলে ধরলেন পূর্ব বাংলাকে স্বাধীন করার জন্যে। তবে পূর্ব বাংলার প্রতি নানা বৈষম্যের প্রতিবাদে যারা পশ্চিম পাকিস্তানের বিরুদ্ধে রাজনৈতিক সংগ্রাম আন্দোলনের নেতৃত্ব দিয়েছেন এক সময় এরা ছিলেন পাকিস্তান আন্দোলনের নেতা।\nপ্রশ্ন: এখানে কি আপনি বঙ্গবন্ধু শেখ মুজিবকে উল্লেখ করছেন?\nআহমদ ছফা: তা বলতে পারেন। মুসলিম লীগের রাজনীতিতে শেখ মুজিব ছিলেন সোহরাওয়ার্দীর শিষ্য এবং গুরু শিষ্য দু’জনেই ছিলেন পাকিস্তান আন্দোলনের নেতা। বাংলাদেশ যারা স্বাধীন করেছেন এক সময় তাদের বেশির ভাগই ছিলেন মুসলিম লীগে। মুসলিম লীগের Extension or junior partner।\nপ্রশ্ন: বাংলাদেশের স্বাধীনতার প্রশ্নে এবং মুক্তিযুদ্ধে এখানকার বিভিন্ন রাজনৈতিক দল বামপন্থী, বুর্জোয়া এবং চরম দক্ষিণপন্থী জামাত শিবিরের দৃষ্টিভঙ্গি এবং রাজনৈতিক অবস্থান?\nআহমদ ছফা: শেখ মুজিবের প্রতি প্রগতিশীল বুদ্ধিজীবী এবং রাজনীতিকদের একটা সন্দেহ ছিল। শেখ মুজিব গোড়া থেকে ছিলেন মার্কিন যুক্তরাষ্ট্র ঘেষা এবং আমি আগেই বলছি, তার রাজনৈতিক গুরু ছিলেন সোহরাওয়ার্দী। তিনি ছিলেন পশ্চিমা ব্লকের লোক। এই পরিস্থিতিতে পূর্ব বাংলার রাজনীতিতে এখনকার বামপন্থী দলগুলো যে বিরাট ভুল করেছে তা প্রায় আত্মহননের শামিল। একটা সময় বামপন্থীরাই ছিলেন পূর্ব বাংলার প্রধান রাজ্যনৈতিক শক্তি। ১৯৬৫ সালের পূর্বে অবিভক্ত ন্যাপ বা ন্যাশনাল আওয়ামী পার্টিই ছিল পূর্ব বাংলা প্রধান রাজনৈতিক শক্তি। ন্যাপের সাথে ছিল কমিউনিস্ট পার্টি, ছাত্র ইউনিয়ন সাংস্কৃতিক সংঘ, মহিলা পরিষদ শ্রমিক সংগঠন, কৃষক সমিতি। সব মিলিয়ে একটা বিরটা শক্তি। সে সময়টা ছিল বামপন্থী রাজনীতির স্বর্ণযুগ। বাংলাদেশের বামপন্থী রাজনীতির বর্তমান দৈন্যদশা দেখে পূর্বের অবস্থা কল্পনা করতে পারবেন না। চীন না সোভিয়েত কে সাচ্চা, এই প্রশ্নে দ্বিধাবিভক্ত হয়ে যায় আন্তর্জাতিক কমিউনিস্ট আন্দোলন। যার আঘাত নেমে আসে পূর্ব বাংলার বাম রাজনীতিতে। দু’টুকরা হয়ে যায় ন্যাপ। ১৯৬৬ সালে শেখ মুজিব যখন বাঙালি জাতীয়তাবাদের প্রশ্নটি সামনে এনে ছ’দফা ঘোষণা করেন তখন পূর্ব বাংলার বামপন্থী মস্কো এবং পিকিং শিবিরে ভাগ হয়ে পারস্পরিক বাদ-বিসংবাদে মত্ত। এবং দুই শিবির থেকেই ছ’দফার নিন্দা এবং বিরোধিতা করা হয়। অথচ ১৯৫৪ সালে ন্যাপ নেতা অধ্যাপক মোজাফফর আহমদ ‘হোয়াট ইজ অটোনমি’ পুস্তকটি লিখে পূর্ব বাংলার জাতিসত্তার বিষয়টি তুলে ধরেছিলেন। আন্তর্জাতিক ক্ষেত্রে কমিউনিস্ট আন্দোলন বিভক্ত হবার পর পূর্ব বাংলার বামপন্থীদের কাছে আন্তর্জাতিক ভাবনাই একমাত্র গুরুত্ব পেল।\n১৯৬৫ সালের পাক-ভারত যুদ্ধে রাশিয়ার মধ্যস্থতার পর মস্কোপন্থী কমিউনিস্ট পার্টি বলল, আমরা অখণ্ড পাকিস্তানে বিপ্লব করবো। অন্যদিকে পাক প্রেসিডেন্ট আইয়ুব খান পিকিং-এর সাথে ভাল সম্পর্ক তৈরি করেছে। সেই সম্পর্কের ভিত্তিতে মাও সেতুং ভাসানীকে বললেন, ডোন্ট ডিস্টার্ব আইয়ুব, সে (আইয়ুব) সমাজতন্ত্রেকে সমর্থন করবে। ফলে সে সময় চীন পন্থীদের মধ্যে পাক প্রেসিডেন্ট আইয়ুব বিরোধীতা না করার মানসিকতা স্পষ্ট হয়ে ওঠে এবং মুজিবের ছয়দফার মধ্যে তারা (চীনপন্থী কমিউনিস্ট) সিআইএ-এর গন্ধ আবিষ্কার করলেন। অন্যদিকে ছ’দফার সমর্থনে শহর, বন্দর, গ্রাম, গঞ্জ সর্বত্র প্রবল গণজোয়ার সৃষ্টি হল। সে সময় পূর্ব বাংলার যে একটা মধ্যবিত্ত শ্রেণী তৈরি হয়েছে, বাঙালির একটা জাতীয়তাবাদী আকাঙ্ক্ষা সৃষ্টি হয়েছে, সংগ্রামের একটা স্তরে সে উন্নীত হয়েছে- মস্কো বা পিকিং দুই পন্থীরাই তা শনাক্ত করতে পারে নি। বাঙালির জাতিগত আকাঙ্ক্ষার রাজনৈতিক উন্মেষকালে এরা সঠিক কোন অবস্থান নিতে পারে নি। ছয় দফার প্রতি মানুষের সমর্থন এবং বাঙালি জাতীয়তাবাদের অপ্রতিহত জয়যাত্রা দেখে মস্কোপন্থীরা ছ’দফার প্রতি সমর্থন জানাতে গেলে, শেখ মুজিব এক বাক্যে তাদের জানিয়ে দেন –দলের সাইনবোর্ড পাল্টে আওয়ামী লীগে যোগ দিন।\nএছাড়া চারু মজুমদারের শ্রেণীশত্রু খতমের রাজনীতি চীনপন্থী কমিউনিস্টদের প্রবলভাবে প্রভাবিত করে। ১৯৭১ সালে মুক্তিযুদ্ধ শুরু হবার পর আমি পশ্চিম বাংলায় ছিলাম। সে সময় পশ্চিম বাংলার বিভিন্ন জায়গায় দেওয়ালে দেখেছি সিপিআই(এম-এল)-এর পক্ষে শেখ মুজিব এবং মুক্তিযুদ্ধের বিরুদ্ধে নানা রাজনৈতিক শ্লোগান লেখা রয়েছে। এক সময় আব্দুল হক এবং মোহাম্মদ তোয়াহা ভাসানীর থেকে বিচ্ছিন্ন হয়ে সারা দেশে হত্যা, অগ্নিসংযোগ, লুট, ধর্ষণ ইত্যাদী নির্বচারে চালাচ্ছে, আবদুল হক সাহেব তখন অখণ্ড পাকিস্তানের অস্তিত্ব টিকিয়ে রাখার পক্ষে অবস্থান গ্রহণ করেন। মোহাম্মদ তোয়াহা এবং সুখেন্দু দস্তিদার আবদুল হকের বিরোধীতা করে দেশের অভ্যন্তরে প্রতিরোধ যুদ্ধে অংশ নেন। ভাষা আন্দোলনের নেতা আব্দুল মতিন, আলাউদ্দিন, অধ্যাপক অহিদুর রহমান-রা উত্তরবঙ্গের আত্রাই অঞ্চলে মুক্তিযুদ্ধে সশস্ত্র নেতৃত্ব দেন। চিনপন্থী সিরাজ শিকদার স্বাধীন জনগণতান্ত্রিক পূর্ববাংলা কায়েম করার লক্ষ্যে একাধিক সশস্ত্র সংগ্রামে নেতৃত্ব দেন। তিনি(সিরাজ শিকাদর) পাকিস্তান এবং ভারত-এই দুই থাবা থেকেই পূর্ব বাংলাকে মুক্ত করতে চেয়েছিলেন।\nবামপন্থীদের সংগ্রাম থেকেই বাঙালি জাতীয়তার বোধটি এখানেই অঙ্কুরিত হয়েছিল এবং তাদের নেতা ও কর্মীদের পরিচর্যায় তার বিকাশ। সেই কারণেই নানা অত্যাচার ও নির্যাতন তাদের এক সময় ভোগ করতে হয়েছে। শুনতে হয়েছে পাকিস্তান সংহতির শত্রু, বিদেশী গুপ্তচর, ইসলামের দুশমন ইত্যাদি অভিযোগ। কিন্তু সঠিক সময়ে সঠিক অবস্থান না নিতে পারার কারণে সে সবই ব্যর্থ হয়, সৃষ্টি হয় এক ব্যাপক গণবিচ্ছিন্নতা। আজ সেই গণবিচ্ছিন্নতারই ভিতরে রয়েছে এখনকার বামপন্থীরা। পাকিস্তানের সামরিক বাহিনীর সমস্ত অপকর্মের দোসর জামায়তের ঘৃণ্য ভূমিকা তো জানেন।\nপ্রশ্ন: যে লক্ষ্য এবং স্বপ্নকে সামনে রেখে একাত্তরের মুক্তিযুদ্ধ, স্বাধীনতা প্রাপ্তির ২৬ বছর পর সেই স্বপ্ন কতটা সফল। কিংবা স্বাধীনতা প্রাপ্তির ছাব্বিশ বছরের এই পর্বটিকে কিভাবে ব্যাখ্যা করবেন?\nআহমদ ছফা: প্রথম স্বপ্নটা তো বাস্তবায়িত হয়েছে। বাংলাদেশ একটি স্বাধীন রাষ্ট্র হিশেবে প্রতিষ্ঠিত হয়েছে। স্বাধীনতার আগ পর্যন্ত বাংলার রাজনীতিকে যারা পরিচালনা করতেন তারা ছিলেন উচ্চ বর্গীয় অভিজাত। এখন সন অফ দি সয়েলরা রাজনীতিতে আসছেন। অন্যদিকে আশংকার দিকটি হল এখানে রাতারাতি একটি ইকোনমিক ক্লাস গ্রো করেছে। এই ইকোনমিক ক্লাসটি গড়ে উঠেছে ইকোনমিক প্লানডার(plunder) এবং লুণ্ঠন থেকে। লুণ্ঠনটা হয়েছে ব্যাপকহারে। এমন কয়েকজনকে আমি জানি, মুক্তিযুদ্ধের সময় যাদের ২৫শ’ টাকা ছিল না, এখন তাদের ক্যাপিটাল ২৫শ’ কোটি টাকা। রাজনৈতিক ক্ষমতাকে প্রয়োগ করে তারা এই টাকা আয় করেছে। এর ফলে যে সমস্যার মধ্যে আমরা পড়েছি- যদি পশ্চিম বাংলার সাথে বিষয়টি তুলনা করি বুঝতে সুবিধা হবে। পশ্চিম বাংলার মত (১৯৯৬) বিধানসভা নির্বাচনের আগে (১৯৯১) বর্ধমানে কালু ডোম বলে এক ব্যক্তি কংগ্রেসের এক সর্বভারতীয় ব্যক্তিকে পরাজিত করেছিলেন। এ চিত্র আপনি এখানে পাবেন না। কারণ আওয়ামী লীগ বলুন, বিএনপি বলুন, জাতীয় পার্টি বলুন, জামায়াতের কথা একটু স্বতন্ত্র, সব দল চলছে বাংলাদেশের নব্য ধনীদের অবৈধ উপায়ে আয় করা টাকার ওপর। কাজেই পশ্চিম বাংলার কালু ডোমদের মতো কোন প্রতিনিধি বাংলাদেশের সংসদে যেতে পারবেন না। এখানকার পত্রপত্রিকায় ঋণখেলাপী বলে একটা ব্যাপার দেখে থাকবেন। ব্যাংকগুলো থেকে হাজার হাজার কোটি টাকা ঋণ নিয়ে, ঋণ শোধ করা হচ্ছে না। ব্যাংকগুলো এর বিরুদ্ধে কোন ব্যবস্থা নিতে পারছে না, কারণ এদের পক্ষে আছে রাজনৈতিক হস্তক্ষেপ। বাংলাদেশের সব বুর্জোয়া দল চলে এদের চাদায়। এর ফলে বাংলাদেশে যে সংসদীয় ব্যবস্থা গড়ে উঠেছে সেই সংসদে জনগণের সত্যিকার চিন্তা-ভাবনা, আশা-আকাঙ্খার কোন প্রতিফলন ঘটছে না। আপনি ঢাকায় এসে দেখলেন বিএনপির দু’জন এমপি আওয়ামী লীগের মন্ত্রী হলেন। ক্ষমতায় থাকার সময় বিএনপি এবং জাতীয় পার্টি এইভাবে অন্য দলের এমপি ভাগিয়ে এনে মন্ত্রী বানিয়েছেন। এইভাবে বাংলাদেশের ক্ষমতার রাজনীতিটা একটা দুষ্ট চক্রের মিউজিক্যাল চেয়ারে পরিণত হয়েছে।\nপ্রশ্ন: এর থেকে উত্তরণের কোন পথ কি আপনি দেখছেন?\nআহমদ ছফা: ১৯৭২ সালে ‘বুদ্ধিবৃত্তির নতুন বিন্যাস’ নামে একটা বই লিখেছিলাম। সাম্প্রতিক তার একটা নতুন সংস্কৃরণ আমার দীর্ঘ ভূমিকাসহ প্রকাশিত হয়েছে। আপনার অনেক প্রশ্নের উত্তর তাতে পাবেন। আমি মনে করি, ১৯৬৫-এর আগে বামপন্থী শক্তির যে ঐতিহ্যটা পূর্ব বাংলায় ছিল তা পুনরুদ্ধার করতে হবে। শ্রমিক, কৃষক, ছাত্র ‘যুবক এবং সাধারণ মানুষকে ঐক্যবদ্ধ করে শোষক শ্রেণীর বিরুদ্ধে তারা যে অবস্থান সে সময় তৈরি করেছিল তা পুনরুদ্ধার না হওয়া পর্যন্ত আমি কোনও ভবিষ্যৎ দেখছি না।\nপ্রশ্ন: এখনকার বাম দলগুলোর মধ্যে সেরকম কোন উদ্যোগ বা প্রচেষ্টা কি আপনি লক্ষ্য করছেন?\nআহমদ ছফা: বাম দলগুলো নিজেদের চরম ক্ষতি করছে জাতিমুক্তির প্রশ্নটিকে অনুধাবন করতে না পারার কারণে। এ প্রসঙ্গে আমাদের দেশের বর্তমান অর্থনৈতিক বিন্যাসটা একটু বোঝা দরকার। আমাদের এখানে যদি উৎপাদন ভিত্তিক, মানে শিল্পপতিরা যদি কলকারখানা তৈরি করতেন, তবে শ্রমিকরা তাদের প্রয়োজন অনুযায়ী তাদের পলিটিক্স তৈরি করতেন। কোন উৎপাদন ভিত্তিক অর্থনীতি এখানে গড়ে ওঠে নি। এখানে যা আছে তা ট্রেডিং। স্বাধীনতার পর শিল্প কারখানা এখানে হয় নি, কিন্তু হওয়া উচিত ছিল। জাতির একটা অর্থনৈতিক মেরুদণ্ড কোন সরকার তৈরি করতে পারে নি। পরিবর্তে এখানে একটা ট্রেডিং ক্লাস তৈরি হয়েছে এবং এ ট্রেডিং ক্লাসটা টিকে আছে, ট্রেডিং পলিটিক্স-এর কারণে। ট্রেডিং ব্যবসায়ীরা দু’ভাবে জনগণকে শোষণ করে। প্রথমত তারা যখন বাইরে কাচামাল রফতানি করে এবং দ্বিতীয়ত যখন বাইরে থেকে ফিনিসড গুডস আমদানি করে। সমস্ত বামদলগুলোকে একসাথে বসাবার চেষ্টা করেছি, মতবিনিময়ের ব্যবস্থা করতে চাইছি এবং বুদ্ধিজীবীদের দিয়ে একটা কিছু করাতে চাইছি। কিন্তু একবার যদি সুবিধাবাদের দিকে রাজনীতিটা চলে যায়, তবে সেখান থেকে রাজনীতিকে ফিরিয়ে আনা খুবই মুশকিল। বামপন্থীরা এখন যেটা করছে, তা হল, একটা অংশ হয়তো বিএনপি’র সাথে, অন্য অংশটি আওয়ামী লীগের এ্যালাইজ(allies) হিশেবে কাজ করছে। এগুলো সবই আত্মধ্বংসী।\nপ্রশ্ন: বাংলাদেশের রাজনীতিতে বামপন্থীদের নিজস্ব অবস্থান নির্ণয় করার ক্ষমতা অর্জন করতে না পারার কারণ কি? এখানে কি কোন দর্শনগত সমস্যা আছে?\nআহমদ ছফা: হ্যা, দর্শনের একটা ক্রাইসিস তো আছেই। কিন্তু আমি মনে করি মার্কসবাদ যদি জগতে ব্যর্থও হয়, শ্রেণী সংগ্রাম তো ব্যর্থ হবার কথা নয়। মার্কসবাদকে যারা সমাজ পরিবর্তনের একমাত্র টুলস হিশেবে মনে করে এবং যারা দেখছেন যে তাদের টুলসটা আর কাজ করছে না, অনিবার্যভাবেই তখন তারা উদ্যম এবং আকাঙ্খা হারিয়ে ফেলবেন। কিন্তু মার্কসবাদ সমাজে কাজ না করলেও নির্যাতিত শ্রেণীর সংগ্রাম কি বসে থাকবে?\nপ্রশ্ন: সে সংগ্রামে কারা নেতৃত্ব দেবেন?\nআহমদ ছফা: আমার মনে হয়, বাংলাদেশের সামনের সময়টা বামপন্থীদের অনুকূলে আসবে, যদি তারা সক্রিয় হয়। যদি তারা মেধা বা আন্তরিকতা দিয়ে সমস্যাগুলো মূল্যায়ন করেন এবং একটা বিকল্প অর্থনৈতিক উন্নয়নের ছক যদি তারা তৈরি করতে পারেন। এখন একটা বুর্জোয়া সরকার আছে, বিশ্বব্যাংক আছে, এনজিও আছে, মুৎসুদ্দি বুর্জোয়া আছে, এদের বিপরীতে একটা অর্থনৈতিক মেরুদণ্ড, জাতিকে বাচাবার জন্য একটা উন্নয়নের ছক এবং উপায় আবিষ্কার করা আমার মতে খুব কঠিন কাজ নয়।\nপ্রশ্ন: ভাষা আন্দোলন থেকে একাত্তরের মুক্তি সংগ্রাম, সব ক্ষেত্রেই ইতিহাস বিকৃতির অভিযোগ উঠছে-\nআহমদ ছফা: হ্যা, এটা একটা মজার প্যারাডকস। যেমন ধরুন বাংলার হিন্দুরা পানিকে জল বলেন, মুসলমানরা জলকে পানি। কিন্তু বাংলার বাইরে সবাই, হিন্দু-মুসলমান উভয়েই পানি বলেন। এই জল-পানি নিয়ে বাংলার হিন্দু-মুসলমানরা একশ বছর লড়াই করছে। যাহা জল তাহাই পানি। যাহা পানি তাহাই জল। এখন আমাদের এখানে কি হচ্ছে। দেশের প্রকৃত সমস্যাগুলো, লড়াইয়ের যে ক্ষেত্রগুলো আছে সেখানে কেউ যেতে চাইছে না বলে কতগুলো প্রতীক তৈরি হয়েছে। যে কোন ইতিহাসকে দলীয়করণ করার এই যে অনুদারতা, অসত্যতা, এর কারণ ইতিহাস বলতে তারা জনগণের ইতিহাস বোঝেন না। বোঝেন দলের ইতিহাস, ব্যক্তির ইতিহাস। ইতিহাস তো জনগণের ইতিহাস হবে। কিন্তু এখানে নেতা এবং দলের ইতিহাস সবাই তুলে আনছেন। এর কারণ হচ্ছে, সংঘাতের আসল ক্ষেত্র থেকে, জনগণকে সংঘাতের প্রতীকে ফেরত নেয়া। যেমন আমরা বাঙালী না বাংলাদেশী, বাঙালি না মুসলমান? এগুলো একটা থেকে আর একটার বিরোধী নয়। আমরা যেমন বাঙালি, তেমনি বেশিরভাগ লোক মুসলমান। আমরা যেমন বাংলাদেশী তেমনি বাঙালিও। কিন্তু এগুলো তৈরি করা হচ্ছে, ক্ষমতার মালিকানা কে নেবে, এখান থেকেই ইতিহাস বিকৃতিটা সৃষ্টি করা হচ্ছে। ফরাসি বিপ্লবের সঠিক ইতিহাস এখনো অনুসন্ধান করা হচ্ছে। রুশ বিল্পবের সময় স্টালিন এবং ট্রটস্কির ভূমিকা নিয়ে লাখ লাখ পাতা লেখা হচ্ছে। বাংলাদেশ সৃষ্টির এতবড় একটা ঘটনা, সেটা নিয়ে মতদ্বৈততা, বিতর্ক এসব থাকবে, এটাই স্বাভাবিক। একাত্তরের যুদ্ধ বাঙালির জাতীয় জীবনের শ্রেষ্ঠ ঘটনা। কিন্তু এখানে সবাই মিথ্যা বলছেন কেন? মিথ্যেকে পূজো করছেন কেন? এর একমাত্র কারণ মিথ্যে বললে এখানে রাজনৈতিকভাবে লাভবান হওয়া যায়।\nপ্রশ্ন: ভাষা আন্দোলন থেকে যে অসাম্প্রদায়িক জাতী চেতনার উন্মেষ তার চূড়ান্ত রূপ স্বাধীনতা। এই সুত্রে আশা করা গিয়েছিল বাংলাদেশ একটি অসাম্প্রদায়িক গণতান্ত্রিক ধর্মনিরপেক্ষ রাষ্ট্র হিসেবে বিকশিত হয়ে উঠবে। ওই আশার পরিপ্রেক্ষিতে বর্তমান বাংলাদেশকে কিভাবে ব্যাখ্যা করবেন?\nআহমদ ছফা: প্রথমত আমি অনেকগুলো পরিচিত চিন্তার বিরোধিতা করব। যারা ভাষা আন্দোলন করেছিলেন, তারা ছিলেন মধ্যবিত্ত ছাত্র, বেশির ভাগ মুসলমান। আওয়ামী মুসলীম লীগের সকল নেতৃবৃন্দ এককালে ছিলেন পাকিস্তানি। আমার শিক্ষক আব্দুর রাজ্জাক সেদিন কথা প্রসঙ্গে আমাকে বললেন, তার কাছে শেখ মুজিবের কিছু ছবি আছে, সেই ছবিতে জিন্নাহ মারা যাওয়ার পর শেখ মুজিব হাউমাউ করে কাঁদছেন। হিন্দু-মুসলমানদের ভিত্তিতে দেশটা ভাগ হল। তারপর পশ্চিমাদের সাথে লড়াই করতে গিয়ে তারা (বাঙালি মুসলমানরা) পারে না। এল সোহরাওয়ার্দীর যুক্ত নির্বাচন। এইভাবে একটা প্রেক্ষিত তৈরি হল এবং বাঙালি মুসলমান বাঙালি হিন্দুদের টেনে আনলেন। এই ক্ষেত্রে প্রেমের চাইতে যে জিনিসটা বেশি কাজ করেছে, তা হল তাদের বাস্তব প্রয়োজন। অর্থাৎ যে অর্থে অসাম্প্রদায়িক ইত্যাদি বলতে আমরা যা চিন্তা করি, একটা আইডিয়াল সিচুয়্যেশন, সেটা বোধ হয় এ ক্ষেত্রে কল্পনা করা ঠিক হবে না। তবে কোলকাতা থেকে এটা কল্পনা করার বোধ হয় সময় এসেছে এই কারণে যে, ভাষা আন্দোলন তার নিজস্ব প্রেক্ষিত ছাড়িয়ে বাঙালি জাতির ইতিহাসে অন্যরকম একটা তাৎপর্য নিয়ে আসছে। কিন্তু উৎসের(ভাষা আন্দোলনের) দিকে গেলে দেখব লক্ষ্য ছিল চাকরি/বাকরি ইত্যাদি। আগেই বলেছি, একুশে ফেব্রুয়ারি আমি থ্রি ফোরের ছাত্র। ছাত্র বয়সে বাংলা ভাষার দাবিতে মিছিলে গেলে এসব কথা আমরা শুনতাম। উর্দু রাষ্ট্রভাষা হলে, বাংলায় পাস করে আমরা চাকরি পাব না, দ্বিতীয় শ্রেণীর নাগরিক হবো, পশ্চিম পাকিস্তানের কাছে হেরে যাব। সেই সময় শহিদুল্লাহ সাহেবের(ড. মুহম্মদ শহীদুল্লাহ) একটা কথা- পাকিস্তানিরা যখন বলল, ইসলামের ভিত্তিতে যেহেতু পাকিস্তান, তাই ইসলামের ভাষা উর্দুকে রাষ্ট্রভাষা করা হবে। শহীদুল্লাহ সাহেব বললেন, ইসলামকেই যদি তোমরা অগ্রাধিকার দিতে চাও তবে আরবিকে রাষ্ট্রভাষা কর, তোমরাও শিখবে, আমরাও শিখবো। পশ্চিম পাকিস্তানিরা তাতে রাজি হয় না। এইভাবে নানা প্রক্রিয়ার মধ্যে ভাষা আন্দোলনে আজকে আমরা যা আবিষ্কার করেছি সেই জিনিসটা প্রথমে ছিলনা।\n‘চীন দেখে এলাম’ বইতে মনোজ বসু লিখেছিলেন, শেখ মুজিব পিকিংএ তাকে কথা প্রসঙ্গে বলেছিলেন যে, আমরা পূর্ব বাংলাকে স্বাধীন করে ছাড়াবো। পাক-ভারত যুদ্ধের সময় মনোজ বসু বইটা প্রত্যাহার করে নেন। পূর্ব বাংলাকে স্বাধীন করার চিন্তা শেখ সাহেবের মনে থাকতে পারে। আমার মনে হয় এতে কেচো খুড়তে সাপ বেরিয়ে পড়েছে। বীরেন শাসমলের ছেলে নিমলানন্দ শাসমল, ‘ভারত যখন স্বাধীন হচ্ছে’ নামে একটা বই লিখেছিলেন। সেই বইতে তিনি লিখেছেন, আজকে যে কারণে আমরা শেখ মুজিবকে মালা দেই, সেই একই কারণে শেখ আবদুল্লাহকে জেলে পাঠাই। বাংলাদেশ স্বাধীন হতে পেরেছে প্রথম ভৌগোলিক দুরত্বের কারণে। ভারতের সাথে কাশ্মীরের কন্টিগিউয়াস(contiguous) এরিয়া। এই দৃষ্টিকোণ থেকে বিষয়টি দেখলে বিষয়টির প্রতি সুবিচার করা হবে। আর এ সমস্ত ইস্যুতে আমি একজন সামান্য মানুষ। চূড়ান্ত মতামত দেবার ক্ষমতা আমার নাই।\nপ্রশ্ন: বাংলাদেশের অনেক কবি, সাহিত্যিক দাবি করেন, ঢাকাই হবে বাংলা ভাষা ও সাহিত্যের রাজধানী। এই দাবির যৌক্তিকতা কতটা আছে-\nআহমদ ছফা: ‘রাজধানী’ করার শব্দটা খুব ভাল শব্দ নয়। তবে এ শব্দটা প্রথম উচ্চারণ করেছেন সুনীল গঙ্গোপাধ্যায়। এরা তো ব্যবসায়ী লেখক, যখন যেখানে যেমন বোঝেন কোপ মারেন। আবার ‘দেশ’ পত্রিকার বর্তমান সংখ্যায়(২১ ফ্রেবুয়ারী ১৯৯৮ সংখ্যা) ‘প্রবাসে বাংলা ভাষা’য় বাংলাদেশের ভূমিকাকে তিনি গৌণভাবে দেখিয়েছেন। রাজধানী শব্দটা আমি পছন্দ করি না। কারণ মানুষ যেখানে থাকেন, তার সংস্কৃতিও সেখানে থাকে। এক সময় ব্রজবুলি সাহিত্য তৈরি হয়েছিল, এক সময় মঙ্গলকাব্যও লেখা হয়েছিল, একসময় পুথিসাহিত্যও তৈরি হয়েছিল। সারা বাংলা জুড়ে নানা বাকে নানা সাহিত্য তৈরি হয়েছিল। বাংলাদেশের সাহিত্য এখনকার পরিবেশ, প্রতিবেশ, এখানকার জীবন, সংগ্রাম,রাজনৈতিক আকাঙ্ক্ষা এসব নিয়ে লেখা হবে। পশ্চিম বাংলার সাহিত্য সেখানকার মত বিকশিত হবে। তবে বাংলা ভাষার প্রশ্নটা স্বতন্ত্র। বাংলা এখানে রাষ্ট্রভাষা, জাতীয় ভাষা। সেই কারণে বাংলা ভাষা এখানে যে পেট্রোনাইজেশনটা পাচ্ছে সেটা পশ্চিম বাংলায় বাংলা ভাষা পাচ্ছে না। বাংলা ভাষা ওখানে (পশ্চিম বাংলায়) একটি ‘প্রাদেশিক’ ভাষা, এবং হিন্দির দ্বারা চূড়ান্তভাবে কোণঠাসা। পশ্চিম বাংলায় বাংলা ভাষার জন্যে যে প্রেট্রোনাইজেশনটা দরকার আর্থিক, সামাজিক এবং রাজনৈতিক কোন ক্ষেত্রেই বাংলা ভাষা তা পাচ্ছে না। কারণ, জাতিগতভাবে বাঙালি সেখানে স্বাধীন নয়। বাংলাদেশের সাহিত্যের ক্ষেত্রে যারা খুব পরিচিত, একটা সময় পর্যন্ত তারা এখানকার সাহিত্যকে সার্ভ করেছেন তাদের অনেকেই এখন সাহিত্য ক্ষেত্রে একটা সময় যারা জ্বলে উঠেছিলেন, তাদের অনেকেই এখন বর্জ্য পদার্থের কাছাকাছি এসে গেছেন। নতুন প্রজন্মের কাছে পলিটিক্যাল ডেসটিনি না থাকলে, পলিটিক্যাল গোল ক্লিয়ার না থাকলে, শিল্প সাহিত্য তার প্রধান ভিকটিম হয়। এখন বাংলাদেশের চিত্র কোন দিকে যাবে তার দিশা নেই। আপনি দেখবেন হাজার হাজার পাতা পত্র-পত্রিকা ছাপা হচ্ছে। কিন্তু স্পর্শ করার মত পঞ্চাশটি পাতা আপনি সেখানে পাবেন না। কাজেই অতিকথন করে লাভ নেই। তবে বাংলাদেশের একটি সম্ভাবনা আছে, সেই সম্ভাবনাকে যদি একসপ্লয়েট করতে পারি, তাবে বাংলার এই অংশের সাহিত্যে একটা নতুন যুগ আসতে পারে। এবং তা যদি হয় তবে পশ্চিম বাংলার বাংলা ভাষাও সাহিত্যের সামনে চ্যালেঞ্জ আছে। সেসব মোকাবিলা করার ক্ষেত্রে বাংলাদেশ কিছু শক্তি ও প্রেরণা দিতে পারবে। ‘রাজধানী’ শব্দটা সুনীল গঙ্গোপাধ্যায় কয়েন করেছিলেন বাংলাদেশে বই বেচার জন্যে।\nপ্রশ্ন: পশ্চিম বাংলার সাহিত্য-সংস্কৃতি বাংলাদেশের সাহিত্য-সংস্কৃতির প্রতিদ্বন্দি না পরিপূরক?\nআহমদ ছফা: কোন সাহিত্য বা সংস্কৃতি কারো প্রতিদ্বন্দী হয় না। সাহিত্য-সংস্কৃতি হচ্ছে প্রবাহে প্রবাহে সম্মিলন। ধর্ম প্রতিদ্বন্দী হতে পারে, হয়। কিন্তু সাহিত্য-সংস্কৃতি কখনই হয় না।\nপ্রশ্ন: পশ্চিম বাংলার বই আমদানির ফলে বাংলাদেশের সাহিত্য এবং প্রকাশনা শিল্প মার খাচ্ছে। এমন অভিযোগ বাংলাদেশের সাহিত্য এবং প্রকাশনার স্বার্থে পশ্চিম বাংলার বই আমদানি বন্ধ করার কথাও শুনেছি এবং পশ্চিম বাংলার কোন বইকে এ বছর(১৯৯৮)ঢাকার একুশের বই মেলায় ঢুকতে দেয়া হয় নি। এ বিষয়ে-\nআহমদ ছফা: আগে যেটা হত আমদানি তো হতই, অনেকে কোলকাতার প্রকাশকের কাছ থেকে ট্রেসিং নিয়ে এসে এখানে ছেপে বিক্রি করতেন। এতে আমাদের বইমেলা বা বইয়ের বাজারে আমাদের(বাংলাদেশের) বই বিক্রি হত না। ঐতিহাসিক কারণে দীর্ঘদিন ধরে এখানে কলকাতার বইয়ের একটা বাজার ছিল এবং কোলকাতার সেই বইয়ের বাজারকে চ্যালেঞ্জ করে কোনও বইয়ের বাজার এখানে গড়ে ওঠে নি। বই লেখা তো যথেষ্ট নয়, বই প্রমোট করা, বইয়ের আলোচনা করা, নানা কারণে সেসব এখানে হয় নি। স্বাধীনতার পর নানারকম দুর্বিপাকে পড়ে আমাদের গ্রন্থশিল্পটা বিকশিত হতে পারে নি। কিন্তু কোলকাতার গ্রন্থশিল্প অনেকদিন আগে থেকেই বিকশিত। সেই সুত্রে কোলকাতার বই বাংলাদেশের সমস্ত বইয়ের বাজার দখল করে নিল। এর মধ্যে আনন্দ বাজারের বইই ছিল শীর্ষে। পুলিশ দিয়ে এটা বন্ধ করা যায় না। ১৯৯৪ সালে বুকে পোস্টার দিয়ে এর প্রতিবাদ করলাম। অন্য কোন প্রকাশকের বই নয়। আমার প্রতিবাদ শুধু আনন্দবাজার বইয়ের বিরুদ্ধে। যে বইয়ের জন্যে ইলিয়াসকে(আখতারুজ্জামান ইলিয়াস) আনন্দ পুরস্কার দেয়া হয়েছে, সেই বইতেই(খোয়াবনামা) আনন্দবাজারকে বলা হয়েছে বাঙালির শত্রু। বাংলা ভাগ করার পেছনে এই পত্রিকাটির ভূমিকা অনেক। আমরা যখন ভাষা আন্দোলন করছি, সমর সেনের ‘বাবু বৃত্তান্ত’ পড়ুন, তখন রায়ট লাগাবার জন্যে ইলিশের পেটে হিন্দু রমনীর মস্তক পাওয়া গেছে বলে সংবাদ লিখে আনন্দবাজার সাম্প্রদায়িক উত্তেজনা ছড়িয়েছে এবং তসলিমাকে নিয়ে আনন্দবাজার যা করেছে গোটা দুনিয়ার কাছে আনন্দবাজার বাংলাদেশকে তুলে ধরল একটি সাম্প্রদায়িক ও মৌলবাদী দেশ হিশেবে। কিন্তু কে মৌলবাদী, ভারত না বাংলাদেশ? মৌলবাদ উত্থান হচ্ছে ভারতে, বিজেপি এবার দিল্লির ক্ষমতায় আসছে। অন্যদিকে বাংলাদেশের সংসদে এবার জামায়াত পেয়েছে মাত্র তিনটি আসন। এই আনন্দবাজারের দৌরাত্ম্য আমরা বাংলাদেশে চলতে দেব না। বই যেমন সংস্কৃতির বাহন, তেমনি পণ্য। ইকোনমিক্স-এ একটা কথা আছে-Nurse the baby protect the child, Free the adult আমাদের প্রকাশনা শিল্প পরিণত না হওয়া পর্যন্ত বিশেষ কিছু ব্যবস্থা নিতেই হবে।\nভারতের বইয়ের কপিরাইট কিনে এখানকার প্রকাশকরা ছাপুন আপত্তি নেই। সুনীলের(গঙ্গোপাধ্যায়) কোন বই কপি রাইটে কিনে এখানে ছাপা হলে আমাদের কমপোজিটার, ছাপা খানা, দপ্তরি, পাইকার সবাই টাকা পাবে। তবে Medical Science, Technology-এর বইয়ের ক্ষেত্রে আমরা এ কথা বলি না। কারণ এসব বই আমেরিকা থেকে আনলে যদি পাচ’শ ডলার লাগে, ভারত থেকে আনতে লাগে এক’শ ডলার। এবং আনন্দবাজার ছাড়া অন্যান্য প্রকাশনার বইয়ের ব্যাপারে আমরা বিরোধিতা করিনা।\nপ্রশ্ন: কোলকাতার বই মেলা তো—\nআহমদ ছফা: (উত্তেজিতভাবে প্রশ্ন শেষ করতে না দিয়ে) দেখুন, আমরা ভাষার জন্যে রক্ত দিয়েছে, রক্ত দিয়ে পাকিস্তান থেকে বিচ্ছিন্ন হয়ে ভাষাভিত্তিক স্বাধীন রাষ্ট্র প্রতিষ্ঠা করেছি। আমরা কেন কোলকাতাকে অনুসরণ করতে যাবো। আপনার পত্রিকাতেই পড়েছে- কোলকাতা বই মেলার আমন্ত্রণপত্রে প্রথমে হিন্দি তারপর ইংরেজী এবং শেষ তিন নম্বরে বাংলার স্থান। যদি ভবিষ্যতে পশ্চিম বাংলায় ওই তিন নম্বর স্থান থেকেও বাংলা ভাষা মুছে যায় মোটেই অবাক হবো না। কারণ এটাই ভারত সরকারের পলেসি এবং এতেই ভারতের ‘ঐক্য সংহতি’ দৃঢ় হবে। আমাদের একুশের মেলা বাংলা ভাষার মেলা, বাংলাদেশের বইমেলা। একটি স্বাধীন জাতি হিশেবে, স্বাধীনভাবেই আমাদের চলার পথ আবিস্কার করতে হবে। আপনারা(পশ্চিম বাংলা ও ভারতের বাঙালিরা) জাতি হিশেবে স্বাধীন নন। আপনাদের ভাষাও সেখানে স্বাধীন নয়, আপনারা দিল্লি এবং হিন্দি সমান। সবক্ষেত্রে দিল্লি এবং হিন্দির নির্দেশ মেনেই আপনাদের চলতে হয়। পরাধীন জাতি হিশেবে স্বাধীনভাবে চলার ক্ষমতা আপনাদের নেই। মানসিকভাবেও এই দাসত্বকে আপনারা(ভারতের বাঙালিরা) মেনে নিচ্ছেন। কারণ ‘ভারতের ঐক্য সংহতি রক্ষা’র দায় এখন আপনাদের কাধে। তাই স্বাধীন হবার ইচ্ছেও আর থাকছে না। কিন্তু আমরা ‘পাকিস্তান সংহতি’কে কবরে পাঠিয়ে দেশকে স্বাধীন করেছি। তাই পশ্চিম বাংলা বা কোলকাতাকে এক্ষেত্রে অনুসরণ করতে যাব না। যদি কোনদিন স্বাধীন হয়ে স্বাধীন চিন্তা এবং পথকে আবিস্কার করতে পারেন, সেদিন নিশ্চয় আমরা পশ্চিম বাংলা ও কোলকাতার দিকে তাকাব।\nপ্রশ্ন: আপনি আনন্দবাজার প্রকাশনার কথা বললেন, কিন্তু অন্য প্রকাশনার বইও তো একুশের বইমেলায় ছিল না?\nআহমদ ছফা: না, একুশে মেলার বিষয়টা আলাদা। একুশের মেলা ছাড়া অন্য যেসব বইমেলা হয় তাতে থাকে। একুশের মেলা হল বাংলাদেশের লেখকরা কতটুকু উঠলেন, কতটুকু বিকশিত হলেন তার মান নির্ণয়ের মেলা। এখানে অন্য বই থাকবে না। আন্দোলন করে একুশের মেলাটিকে আমরা নিজেরে বইয়ের মেলা করতে চাইছি।\nপ্রশ্ন: বাংলাদেশের ভৌগোলিক সীমানার বাইরে অন্য কোনও স্থানের বই একুশের বইমেলায় থাকবে না। এই দাঁড়াচ্ছে মূল ব্যাপারটা-\nআহমদ ছফা: হ্যা, তবে কোন ভারতীয় বই যদি বাংলাদেশে ছাপা হয় তাবে সে বই মেলায় থাকতে পারবে। এইটুকু যদি না করতে পারি, তবে দেশটাকে স্বাধীন করেছিলাম কেন? আমার একটা অভিজ্ঞতার কথা আপনাকে বলি। একবার আনন্দবাজারের বাদল বসু আমার একটা ইন্টারভিউয়ের প্রতিবাদ করে খুব খারাপ কথা বলেছিলেন। তারপর আমাদের দেশের প্রবীণ লেখক শওকত ওসমান বললেন, আমমদ ছফা খুব খারাপ লোক। উনি(শওকত ওসমান) খুব খারাপ শব্দ ব্যবহার করেছিলেন, সেই শব্দটা আমি বলছি না। এরপর একদিন আমি শওকত ওসমানকে সাথে নিয়ে ঢাকার নিউ মার্কেটে গেলাম। নিউ মার্কেটের সব বইয়ের দোকানে শওকত ওসমানের বই চাইলাম, কিন্তু কোন বইয়ের দোকানই শওকত ওসমানের কোনও বই দিতে পারে না। কিন্তু যখন সুনীল গঙ্গোপাধ্যায়ের বই চাইলাম, দেখা গেল মুদি দোকানও তা দিতে পারে। শেষে আমি শওকত ওসমানকে বললাম, সুনীল আপনার বড় না ছোট? তিনি বললেন, ছোট, অনেক ছোট। ওকে আমি জন্মাতে দেখেছি। আর জানবেন শওকত ওসমান লেখক হিশেবে ছোট লেখক নন, তার অনেক লেখা আছে উৎকর্ষের বিচারে যা বেশ ভাল। এই অবস্থা দেখে শওকত ওসমানকে আমি বললাম, দেশটা আমরা বল ছেড়ার জন্য স্বাধীন করেছি? আনন্দবাজার ‘দেশ’ পত্রিকার ২১ ফেব্রুয়ারি (১৯৯৮) সংখ্যায় বদরুদ্দীন উমরের রচনা নিয়ে যা করল, এসব বদমাইশি আর আমরা হতে দেব না। আপনি তো দীর্ঘদিন ধরে কোলকাতায় একুশে ফেব্রুয়ারি বিষয়ে কাজ করছেন। আর আনন্দবাজার আজকে একুশে ফেব্রুয়ারি বিষয়ে সংখ্যা বের করেছে স্রেফ বাংলাদেশে তাদের মার্কেট রাখার উদ্দেশ্যে।\nপ্রশ্ন: দিন কয়েক আগেই স্বাধীন বাংলা পত্রিকার জন্যে বদরুদ্দীন উমরের একটি সাক্ষাতকার আমি গ্রহণ করেছি। সেই সাক্ষাতকারে বাংলাদেশের ভাষা আন্দোলনের ইতিহাস বিকৃতি প্রসঙ্গে আমার প্রশ্নের উত্তরে তিনি জানিয়েছেন যে, এ বিষয়ে দেশ পত্রিকায়(২১ফেব্রুয়ারি ’৯৮ সংখ্যায়) তার (বদরুদ্দীন উমর) একটি লেখা প্রকাশের জন্যে বাংলাদেশ সরকার দেশ পত্রিকার ওই সংখ্যাটি এখানে(বাংলাদেশে) নিষিদ্ধ করে দিয়েছে। বদরুদ্দীন ওমর আনন্দবাজারের বিরুদ্ধে কোনও অভিযোগ কিন্তু জানান নি। বরং আমাকে কোলকাতা গিয়ে তার লেখাটি পড়তে বলতেন। বাংলাদেশ সরকার যদি ‘দেশ’ পত্রিকার কোন সংখ্যা এখানে আসতে না দেয়, তা হলে আনন্দবাজারের কী করার থাকতে পারে? এবং এখানে তাদের ‘বদমাইশিটাই বা কোথায়?\nআহমদ ছফা: হ্যা, এ পর্যন্ত ঠিক আছে। কিন্তু তারপর আরও কিছু ঘটনা ঘটেছে, কিংবা সব ঘটনাটি জেনেছি। ব্যাপারটা হচ্ছে-‘দেশ’ পত্রিকা একুশে ফেব্রুয়ারি সংখ্যার জন্যে ভাষা আন্দোলনের গবেষক লেখক বদরুদ্দীন উমরের কাছে একটি লেখা চাইলে, উমর তাদের জানান যে, তিনি আনন্দবাজার পত্রিকার ঘরানার লেখক নন। এরপর আনন্দবাজার পত্রিকার পক্ষ থেকে বদরুদ্দীন উমরকে জানানো হয় যে, ভাষা আন্দোলনের উপর তিনি যা লিখবেন তাই দেশ পত্রিকায় ছাপা হবে। এবং দেশ পত্রিকায় উমরের ওই লেখাটি ছাপা হলে দেশ পত্রিকার ওই সংখ্যার চালান বর্ডারে আটকে দেয়া হয়। এতে দেশ পত্রিকার সম্পাদক উমরের লেখাটি প্রকাশ করার জন্যে কোলকাতার বাংলাদেশ ডেপুটি হাই কমিশন মারফত বাংলাদেশ সরকারের কাছে দুঃপ্রকাশ করে ক্ষমা চায় এবং উমরের লেখাটি পত্রিকা থেকে বাদ দিয়ে শওকত আলীর একটা লেখা যোগ করে দেয় পত্রিকার ওই সংখ্যাটি বাংলাদেশে পাঠানো হয়েছে। শওকত আলীর লেখাটিও ২১ফেব্রুয়ারি সংখ্যার জন্যে দেশ পত্রিকার পক্ষ থেকে লেখকের কাছ থেকে সংগ্রহ করা হয়েছিল। কিন্তু দেশ পত্রিকার মূল সংখ্যায় শওকত আলীর লেখাটা ছিল না। পরে যখন তারা (দেশ পত্রিকা) বদরুদ্দীন উমরের লেখাটি পত্রিকা থেকে বাদ দেন তখন সেই শূন্যস্থান তারা পূরণ করেন শওকত আলীর লেখাটি দিয়ে। এই মিথ্যাচার এবং কপটতা আনন্দবাজারের পক্ষে সম্ভব। লেখা চেয়ে নিয়ে লেখা ছাপার পর তা পত্রিকা থেকে বাদ দেয়া এবং লেখাটি আনন্দবাজার ভুল করে ছেপেছে বলে কোলকাতার ডেপুটি হাইকমিশনারের কাছে ক্ষমা চাওয়া এবং অন্য লেখা যোগ করে তা (দেশ পত্রিকা) এখানে পাঠানো এসব করতে গিয়ে আনন্দবাজার একবারও বদরুদ্দীন কিংবা শওকত আলীকে কিছু জানাবার প্রয়োজন অনুভব করেনি। আপনি বলুন এসব বদমাইশি ছাড়া আর কি?\nআমাদের ইতিহাস আমরা লিখবো না, লিখবে আনন্দবাজার। এত রক্তের বিনিময়ে আমাদের স্বাধীনতা, তার একটা দাম আছে। একবার নীরদ চৌধুরী তথাকথিত বাংলাদেশ লেখার কারণে দেশ পত্রিকা এখানে বন্ধ হয়ে যায়। এত সাপ্তাহিক দেশ পাক্ষিকে পরিণত হয়। এখন যদি ‘দেশ’ আমরা বাংলাদেশে ঢুকতে না দেই তবে তা মাসিক হবে। সেটা আমরা এখনই করতে চাই না, কারণ পশ্চিম বাংলার বাংলা ভাষাটা টিকিয়ে রেখেছেন লেখকরা। আর কোন ক্ষেত্রেই বাংলা ভাষার চর্চা নেই। বাংলা ভাষার ওপর ওখানে(পশ্চিম বাংলায়) যে আক্রমণটা চলছে সেই সময় আমরা যদি পশ্চিম বাংলার বই আমদানি করা বন্ধ করে দেই, তবে তার সুযোগ নেবে এখানকার মৌলবাদীরা, এবং ওখানকার বাংলা ভাষার চর্চা চরম বিপদে পড়বে। দীঘদিন ধরে পশ্চিম বাংলার রাজনীতি এবং অর্থনীতি বাংলা ভাষার অনুকূলে নয়। পশ্চিম বাংলার অর্থনীতি সম্পূর্ণভাবে নিয়ন্ত্রণ করে মাড়ওয়ারী এবং গুজরাটিরা। আর রাজনীতি নিয়ন্ত্রণ হয় দিল্লি থেকে। এমনকি বামফ্রন্ট সরকারকে সবার আগে প্রাধান্য দিতে হয় হিন্দি বলয়ের স্বার্থকেই। এই হিন্দি বলয়ই ভারতবর্ষকে নিয়ন্ত্রণ করে। এই হিন্দি বলয়ই ভারতবর্ষকে নিয়ন্ত্রণ করে। এত প্রতিকূলতার মধ্যেও যে বাংলা ভাষা পশ্চিম বাংলায় টিকে আছে তার কারণ সেখানকার লেখকরা এখনো বাংলা ভাষায় লিখছেন। বাংলা ভাষার প্রতি প্রেমের কারণেই আমরা পশ্চিম বাংলার এই আমদানি বন্ধ করছি না। এমনকি আমরা চাই না ‘দেশ’ পত্রিকার মত একটি কাগজ বন্ধ হয়ে যাক। পশ্চিম বাংলার প্রতি আমাদের এই অনুভবটা আপনি পৌঁছে দিবেন। বাবরি মসজিদ ভাঙ্গার পর বাংলাদেশে তিন জন মানুষ মারা গেছেন। আর মমতা বন্দোপাধ্যায় এখানকার ‘ভোরের কাগজ’ পত্রিকায় একটি সাক্ষাৎকারে বলেছে, কোলকাতা শহরতলীতেই মারা গেছেন একশজন। মমতা বন্দোপাধ্যায়ের একশ জনকে আমরা পঞ্চাশ ধরতে পারি। এই তিনজন মানুষের মৃত্যুকে নিয়ে পৃথিবীব্যাপী আনন্দবাজার যে কাণ্ডটা করল এটা কোন দরিদ্র প্রতিবেশীর প্রতি কোন ভদ্রোলোক করে না। মনে বিষ না থাকলে এটা সম্ভব নয়।\nপ্রশ্ন: যদি বলা হয় প্রতিযোগিতায় না পারার কারণে এই ক্ষোভ?\nআহমদ ছফা: হ্যা, একথা বলতে পারেন। তবে আমি রেপড হচ্ছি আপনি ভাববেন না আমি মজা পাচ্ছি। আনন্দবাজারের একটা সাকসেসফুল ব্যাপার আছে। পশ্চিম বাংলার বাঙালির টাকা নেই। কিন্তু আনন্দবাজার টাকা করেছে। সাহিত্যটাকে তারা ব্যবসায়ের পণ্যে পরিণত করেছে এবং সমস্ত লেখককে তারা পূজা সংখ্যার লেখক-এ পরিণত করেছে। তারা তাদের পচাত্তর বছরের ঐতিহ্য দিয়ে বাংলাদেশের গ্রোয়িং প্রসেসে হস্তক্ষেপ করেছে। একজন সাধারণ লেখককে পুরস্কার দিয়ে তুলে ধরে, অন্যদিকে একজন সত্যিকার ভাল লেখককে অপমান করে। যেমন তারা তসলিমা নাসরিনকে পুরস্কার দিয়ে দুই কোটি টাকা আয় করেছে। আপনি যদি চান আমি হিশাব দেব। এখানে তারা পাচটি আনন্দ পুরস্কার দিয়েছে। এর মধ্যদিয়ে ভারতীয় সংস্কৃতির আগ্রাসনের হস্ত এখানে প্রসারিত হচ্ছে। হিন্দির এত বড় এজেন্ট হচ্ছে আনন্দবাজার। আমি এইভাবে ব্যাখ্যা করবো। জানি না আপনারা পশ্চিম বাংলার লোকেরা কিভাবে ব্যাখ্যা করবেন। নানাভাবে ভারত ফাদ পেতে রাখছে। সেই ফাদে আমাদের পড়ার অপেক্ষা। আমরা যদি ভারত বর্ষের ফাদে পড়ি, পশ্চিম বাংলার লোকদের কর্তব্য হবে- আমাদের স্বাধীন অবস্থানকে টিকিয়ে রাখতে সাহায্য করা। না হলে পশ্চিম বাংলার বাঙালিদের অবস্থাও গয়া হবে। পশ্চিম বাংলার আপনারা বাঙালির ভাষা সংস্কৃতি ও স্বাধীন অস্তিত্ব রক্ষা করার চেষ্টা করছেন, তবে তার পিছনে বাংলাদেশের স্বাধীনতার অস্তিত্ব একটি প্রেরণা হিশেবে কাজ করছে। একটি স্বতন্ত্র স্বাধীন রাষ্ট্র হিশেবে বাংলাদেশ তার নিজের পায়ে উঠে দাঁড়াক, রাজনৈতিক স্বার্থেই দিল্লির শাসকরা এবং তাদের প্রধান এজেন্ট আনন্দবাজার তা চায় না।\nপ্রশ্ন: বিষয়টি যদি ব্যাখ্যা করে বলেন-\nআহমদ ছফা: পাকিস্তান ভেঙে যদি পূর্ব পাকিস্তানের বাঙালিরা নিজেদের একটি স্বাধীন রাষ্ট্র তৈরি করতে পারেন তবে বহুজাতিক ভারতবর্ষের বিভিন্ন জাতিগুলোই বা তা পারবেন না কেন? এবং কোন অধিকারে দিল্লি তামিল, তেলেগু, মালায়ালাম, ওড়িয়া, অসমিয়া, বাঙালি, কাশ্মীরী, নাগা ইত্যাদী জাতিগুলোর ওপর রাজনৈতিক শাসন, অর্থনৈতিক শোষণ এবং তাদের নিজস্ব ভাষা-সংস্কৃতির ওপর হিন্দির স্টিমরোলার চালাবে? আনন্দবাজার শুধু বাংলাদেশের নয়, পশ্চিম বাংলার বাঙালিদেরও শত্রু এবং বাঙালির জাতিগত অস্তিত্বের প্রয়োজনে শুধু দিল্লি বা হিন্দির বিরুদ্ধে নয়, আনন্দবাজারের বিরুদ্ধে একদিন আপনাদের (পশ্চিম বাংলার বাঙালিদের) দাঁড়াতে হবে। ফারাক্কা তৈরি করেছিল বাংলাদেশের ক্ষতি করার জন্যে। কিন্তু ফারাক্কার কারণে পশ্চিম বাংলার কম ক্ষতি হয় নি। ভারতের পানি অবরোধের বিরুদ্ধে মওলানা ভাসানি যখন ফারাক্কা অভিযান(১৯৭৬) করেছিলেন, আপনি লক্ষ্য করে দেখবেন, আনন্দবাজার কি কুৎসিত এডিটোরিয়াল লিখেছেন। এখন আবার দেখবেন, কিভাবে তারা ভাষা পাল্টালেন। বাংলাদেশের রস পায় বলে পশ্চিম বাংলায় আনন্দবাজার দাঁড়িয়ে আছে। আনন্দবাজারকে কিভাবে টোন ডাউন করতে হয় আমরা জানি। এমনিতে আনন্দবাজার যথেষ্ট ভাল বই ছাপে, দেশ পত্রিকা একটি সুসম্পাদিত পত্রিকা। কিন্তু একটি পত্রিকা একটি জাতির সুসাহিত্যকে সম্পূর্ণ কুক্ষিগত করে রাখে, এটা পৃথিবীর অন্য কোথাও আপনি পাবেন না।\nপ্রশ্ন: নিজস্ব কোন সাহিত্য ধারা আপনারা কি তৈরি করেছেন?\nআহমদ ছফা: এখনো পারিনি। কিন্তু আমরা বসে থাকব, এটা ভাবাও ঠিক নয়।\nপ্রশ্ন: পশ্চিম বাংলার পাঠকদের সম্পর্কে-\nআহমদ ছফা: পশ্চিম বাংলার পাঠকরা এত ভাল। সেখানে গলির মোড়ে মোড়ে বিদগ্ধ লোক পাওয়া যায়। দেশ পত্রিকাতে যে সমস্ত পাঠক চিঠি লেখেন, চিঠিগুলো যেভাবে গুছিয়ে লেখেন, পৃথিবীর কম দেশেই এমন গুছিয়ে লেখেন। অন্য পাঁচটা দেশের সাহিত্য এবং পত্রিকা পড়েই একথা বলছি । পশ্চিম বাংলায় ভাল মানুষের সংখ্যা কম নয়, অনেক Unfortunately তারা অসহায়। অর্থনৈতিকভাবে তারা অসহায় এবং সংস্কৃতিতে যে দুর্বৃত্তায়ন চলছে, তারও অসহায় শিকার তারা।\nপ্রশ্ন: ঊনবিংশ শতাব্দীতে কলকাতা বা বাংলা নবজাগরণ বিষয়ে-\nআহমদ ছফা: হ্যা, ঊনবিংশ শতাব্দীর কোলকাতা আমাদের অনেক কিছু দিয়েছে। তার রেজাল্ট আমরা সবাই কমবেশি ভোগ করেছি। বাংলা ভাষার বিকাশ হয়েছে, আধুনিক সাহিত্য, আধুনিক সংস্কৃতি, আধুনিক বিজ্ঞান, আধুনিক রাষ্ট্রচিন্তা এসব আমরা পেয়েছি ঊনবিংশ শতাব্দীর কোলকাতা থেকে। তবে একে রেনেসাস বলা ঠিক নয়। তবে এর মধ্যে রেনেসাসের অঙ্কুর ছিল। পরবর্তীকালে যা হয়েছে, তা হল রিভাইভিলিজম। বঙ্কিম, ভুদেব থেকে এমনকি রামমোহন রায় হিন্দু রিভাইভলিজাম থেকে মুক্ত নন। আমি জানি না, পশ্চিম বাংলার বিদগ্ধ সমাজ আমার কথা গুলোকে কিভাবে নেবেন। আমি মুসলিম সমাজের দিকে তাকিয়েই কথাগুলো বলছি। যেমন বিদ্যাসাগর তার জীবনের অধিকাংশ সময় ব্যয় করেছেন বিধবা বিবাহ, সমাজ সংস্কারমূলক আন্দোলনে। সাহিত্যের কাজে সময় দিয়েছেন অত্যন্ত কম। একথা রামমোহন রায় এবং তার সহমরণ নিবারণ সম্পর্কেও। এসব মুসলমান সমাজের সমস্যা ছিল না। শুধু মুসলিম নয়, নিম্মবর্গের হিন্দুদেরও সমস্যা ছিল না। এটাকে কেউ সখ করে জাগরণ বললে বলতে পারেন। কিন্তু এটা ছিল অত্যন্ত স্মল গ্রুপের জাগরণ। তার বাইরের এর কোন প্রভাব ছিল না এবং জাগরণ তারা এমনভাবে ঘটিয়েছিলেন যাতে অন্যরা অবহেলিত এবং লাঞ্ছিত থাকেন।\nপ্রশ্ন: ঊনবিংশ শতাব্দির বিতর্কিত চরিত্র বঙ্কিম, তার সাহিত্য প্রতিভা এবং রাষ্ট্র চিন্তা সম্পর্কে-\nআহমদ ছফা: বঙ্কিমচন্দ্র সম্পর্কে বাংলার মুসলমান লেখকরা বিভিন্ন সময়ে বিভিন্ন মতামত ব্যক্ত করেছেন। বঙ্কিমকে সমর্থন করেন এমন লোক বাংলাদেশে অল্প নয়। কিন্তু সাহিত্যিক বঙ্কিমকে দেখেন। আমি বঙ্কিমচন্দ্র সম্পর্কে যে বইটি (শতবর্ষের ফেরারী) লিখেছি তাতে নতুন কথা কিছু লিখিনি। সুশোভন সরকারের ছেলে সুমিত সরকার ইংরেজী ভাষায় বঙ্কিম ও হিন্দুত্ব বিষয়ে দীর্ঘ প্রবন্ধের বই লিখেছেন। লেখক হিশেবে বঙ্কিম নবযুগের উদগাতা। তিনি মানবিক এবং সেকুলার চিন্তার ধারক-বাহক। কিন্তু বঙ্কিম যখন রাষ্ট্র চিন্তা করেন, তখন হিন্দু রাষ্ট্র চান। গিরিলাল জৈন্য ফেনামেনন বলে একটা বই লিখেছেন। এই বইটিকে বিজিপির বাইবেল বলা হয়। এই বইটিতে তিনি বঙ্কিমকে কিভাবে দেখেছেন। আজকে বিজেপির কোন ফোরাম থেকে রবীন্দ্রনাথের নাম উচ্চারিত হয় না, রবীন্দ্রনাথ তাদের কোন কাজে আসবে না। স্বয়ং নীরদ চৌধুরী বলেছেন, রবীন্দ্রনাথ খ্রীস্টান চিন্তা-চেতনা প্রচার করেছেন। আমি বুঝতে পারি না, পশ্চিম বাংলার লোক বঙ্কিমের প্রতি অন্ধ অনুরাগ কেন রাখবেন। তারা তো অনেক বেশি মুক্তচিন্তা করতে অভ্যস্ত। কিন্তু বঙ্কিমের প্রশ্নে তারা ঢোক গেলেন কেন?\nপ্রশ্ন: পশ্চিম বাংলার সাহিত্য চর্চায় আপনি কি সাম্প্রদায়িকতার কোন আভাস পান?\nআহমদ ছফা: না, এ বিষয়ে আমি কিছু বলবো না।\nপ্রশ্ন: বিদ্বেষহীন সুস্থ সম্পর্কের জন্যেই প্রয়োজন খোলামেলা মত প্রকাশ-\nআহমদ ছফা: এটা অব্শ্য ভাবার বিষয়। হ্যা, কিছু পাইতো বটেই। যেমন পশ্চিম বাংলার এক জনপ্রিয় সাহিত্যিক যিনি বাংলাদেশেও জনপ্রিয় তার একটি উপন্যাসে লিখেছেন, মুসলমানরা কোরআন পড়েন উর্দু ভাষায়।\nপ্রশ্ন: কেউ যদি সত্যজিৎ রায়ের ফেলুদা সিরিজের জটায়ুর মত লেখেন যে উট তার পাকস্থলিতে জল বোঝাই করে মরুভূমির পথে হেটে চলছে...এটা অজ্ঞতা ছাড়া আর কি? এ ক্ষেত্রেও সাম্প্রদায়িকতা নয়, অজ্ঞতা বলাই কি যুক্তিসঙ্গত নয়?\nআহমদ ছফা: হ্যা, তা বলতে পারেন। কিন্তু এত অজ্ঞ হওয়ার তো কথা নয়। আর এত অজ্ঞ হলে উপন্যাস লিখতে এসেছো কেন? এমন-কী ‘প্রেম নেই’ বলে যে উপন্যাসটার তারিফ করা হয়, তাও লেখা হয়েছে মুসলিম লীগের স্ট্যান্ডটাকে ভেরিফাই করার জন্যে। কংগ্রেসের ভূমিকা সম্পর্কে কোন কিছুই বলা হয় নি। যে প্রেক্ষিতটা ওখানে (পশ্চিম বাংলায়) রয়েছে, আমার বিবেচনায় তা দূষিত। অনেকেই লিখবার আগে ধরে নেয় জিন্নাহ একজন ক্রিমিনাল। পশ্চিম বাংলায় প্রচুর সুস্থ লোক রয়েছে, অসাম্প্রদায়িক লেখক আছেন যথেষ্ট কিন্তু এনটায়ার প্রেক্ষিতটাকে কেউ চ্যালেঞ্জ করছেন না।\nপ্রশ্ন: পশ্চিম বাংলা বা কোলকাতা সম্পর্কে আপনার এই সমালোচনা কি যুক্তিবাদী মননশীল জায়গা থেকে না কোনও ধর্মীয় অনুভূতি থেকে-\nআহমদ ছফা: বাইরের লোক যখন দেখেবেন, আমি যখন সাফারার, অন্য লোক এর মধ্যে ধর্মীয় সত্তা খুজে পাবেন। কিন্তু আসল ব্যাপারটা আমার জীবনে। আমি আমার গ্রামে থাকতে পারি না, মোল্লারা আমাকে পিটিয়ে মেরে ফেলবে। কারণ আমি ইসলামের কিছুই করি না, বিশ্বাসও করি না। আমার জীবনের মধ্যে কাজ করে হিন্দু-মুসলমান, বৌদ্ধ-খ্রিস্টান, উপজাতি। মুসলমান সমাজকে সকলে কনডেম করেন। বাংলা সাহিত্যের ষাটভাগ সাহিত্য সাম্প্রদায়িক সাহিত্য। সুতরাং আমার জনগোষ্ঠীর ওপর যে সাংস্কৃতিক অত্যাচারগুলো হয়েছে, আমি সেটাকে যদি ডিফেন্ড করি অনেকে সাম্প্রদায়িক মনে করতে পারেন। কিন্তু আমার মনে হয় না পশ্চিম বাংলার মানুষ আমাকে ভুল বুঝবেন। আমি অত্যন্ত প্রয়োজনীয় এবং যুক্তিসঙ্গত একটা জিনিসকে তুলে ধরছি। আপনি যদি এখানকার (বাংলাদেশের)হিন্দুদের সাথে কথা বলেন, দেখবেন তারা শামসুর রাহমান বা অন্যান্যদের থেকে আমাকে বন্ধু হিশেবে বেশি পছন্দ করবেন, যদি মাঝখানে ভারতের প্রসঙ্গটা না আসে। আমাদের দেশে যদি একজনও হিন্দু না থাকে তবে সাম্প্রদায়িক মোল্লাদের নিয়ে আমি বাচতে পারবো না।\nপ্রশ্ন: স্বাধীন মত প্রকাশের ক্ষেত্রে ধর্মীয় বা মৌলবাদী বাধা কি এখানে আছে?\nআহমদ ছফা: না, সেরকম আমি কিছু মনে করি না।\nপ্রশ্ন: স্বাধীন চিন্তা প্রকাশ করার অধিকার এখানে আছে?\nআহমদ ছফা: এটা একটা কথা, আমি যেমন ইসলামের বিরুদ্ধে কিছু বলতে পারি না, শেখ মুজিবের বিরুদ্ধে কিছু বলতে পারি না, জিয়াউর রহমানের বিরুদ্ধে কিছু বলতে পারি না। ধর্মীয় বা মৌলবাদের প্রভাব নয়, এটা একটা অবিকশিত সমাজের লক্ষণ। আরো দেখবেন মৌলবাদের যে উপাদান সেটা বাংলাদেশের সোসাইটিতে নেই। বাংলাদেশে পাঁচজন লোক খুঁজে পাবেন না, যে আরবি জানেন। পাঁচজন লোক পাবেন না, যে সংস্কৃত জানেন। কিন্তু আপনাদের দেশে তা ভুরিভুরি পাবেন। মৌলবাদ প্রথম জন্মায় ধর্মগ্রন্থ থেকে। বাংলাদেশে তার কোন অবস্থান নেই। এখানে যা আছে তা মধ্যযুগীয়তা। মধ্যযুগীয়তা আর মৌলবাদকে এক করে দেখা ঠিক হবে না। ভারতবর্ষে মৌলবাদ জন্মাচ্ছে সরাসরি ধর্মগ্রন্থ থেকে। যেমন, রাম মন্দির, রাম মন্দির ছিল কিনা ঐতিহাসিকরা কোন কথা বলতে পারছেন না। সুনীতি চট্টোপাধ্যায় হিন্দু মহাসভার প্রেসিডেন্ট ছিলেন। তিনি বলেছেন, রাম উপন্যাসের নায়ক। এর পর সাম্প্রদায়িক হিন্দুরা তার পুত্রকে হত্যা করার হুমকি দিল। সুকুমার সেন বলেছেন, রাম শব্দের অর্থ হলো পূর্ণতা। এটি এসেছে ইরান থেকে এবং ‘রামরাজ্য’ শব্দটি গান্ধীজী নিয়েছিলেন টলস্টয়ের Kingdom of God এর ভারতীয় শব্দ হিশেবে। কিন্তু এই শব্দগুলোকে ধর্মীয় অভিধায় যুক্ত করে রাজনীতিতে এটা প্রধান শক্তি হওয়া, সে জিনিস বাংলাদেশে নেই।\nপ্রশ্ন: রাম শব্দের যে প্রভাব উত্তর ভারতে বা হিন্দি বলয়ে আছে বাংলায় তা নেই। মাইকেল মধুসূদন দত্ত তার ‘মেঘনাদ বধ কাব্য’-এ রামকে এক ক্লীব চরিত্র বা ভিখিরি হিশেবে উপস্থিত করেছেন। এই জন্যে তিনি কারো দ্বারা আক্রান্ত হন নি-\nআহমদ ছফা: মাইকেল মধুসূদন দত্তর বই একশ কপির বেশি ছাপা হত না। বঙ্কিমের বই দু’শ আড়াই’শ কপির বেশি ছাপা হত না। একটা বই নিয়ে আজকে যে জনমত তৈরি হয় প্রতিক্রিয়া ব্যক্ত হয়, সে যুগে এটা কল্পনা করা যেত না। মাইকেলের আর একটা সুবিধে ছিল তখন শাসকরা ছিলেন ইংরেজ এবং মাইকেল নিজে খ্রীস্টান হয়ে গিয়েছিলেন। খ্রিস্টানরা তখন রাজার আনকূল্য পেতেন। মাইকেলের পক্ষে মেঘনাদ বধ লেখা সম্ভব হয়েছিল দুটো কারণে। প্রথমত তিনি হিন্দু পরিমণ্ডলের বাইরে মাদ্রাজ চলে গিয়েছিলেন। মাদ্রাজ গিয়ে তিনি মহারাষ্ট্র পুরান পড়েছিলেন। আর তামিলরা রামকে নয়, রাবনকেই পূজা করেন। এসব মাইকেলকে প্রভাবিত করে। কিন্তু মাইকেল মধুসূদন যখন রাজিয়াকে নিয়ে নাটক লিখতে গেলেন, তার বন্ধুরা বাধা দিলেন। তিনি যখন কারবালাকে নিয়ে ট্রাজেডি লিখতে চাইলেন, তার বন্ধুরা বাধা দিলেন। কাজেই মাইকেল মধুসূদন দত্তকে আমরা যেভাবে চিন্তা করি, তিনি তার অবস্থার কাছে অনেক বেশি নতি স্বীকার করেছেন।\nপ্রশ্ন: পরবর্তী পর্যায়েও কিন্তু বাংলার পাঠকরা মাইকেল মধুসূদন দত্তকে বর্জন করেন নি...\nআহমদ ছফা: তা করেন নি। কিন্তু এখনো একটা বিতর্ক থেকে গেছে, মাইকেল মধুসূদন দত্ত না শ্রী মধুসূদন। আমি বাংলা সাহিত্যের ছাত্র। মোহিতলাল থেকে প্রমথনাথ বিশী, কত বই লেখা হয়েছে। এখনো লেখা হচ্ছে, এমনকি ক্ষেত্র গুপ্তর সাম্প্রতিক বই। এসব আপনাদের নির্ণয় করতে হবে। আর আমি মনে করি মাইকেল মধুসূদন দত্ত হচ্ছেন বাংলা সাহিত্যের একমাত্র অসাম্প্রদায়িক লেখক।\nঅন্যদিকে দেখুন বিসর্জন লেখার পর কালীমন্দিরে রবীন্দ্রনাথের নাম উচ্চারিত হয় না। রাজর্ষি লেখার পর রামকৃষ্ণ মিশনে রবীন্দ্রনাথের কোনও কিচ্ছু উচ্চারিত হয় না।\nপ্রশ্ন: যুক্তিবাদী সহনশীল সমাজ গড়ে ওঠার ক্ষেত্রে....\nআহমদ ছফা: (উত্তেজিতভাবে) যুক্তিবাদী, সহনশীল, মুক্তবুদ্ধি এগুলি খুব খারাপ শব্দ। পরিবেশ বিশেষে এসব হয়ে যান অনেকে। আসল কথাটি হল জনগণকে তার সংস্কৃতি নির্মাণে কোনও সুযোগ দেওয়া হয় নি।\nপ্রশ্ন: লালন বা হাছন রাজার গান কী এ ক্ষেত্রে---\nআহমদ ছফা: সাহিত্যবিলাসী লোকেরা এসব খুব বলাবলি করে। লালনেরও আগে চণ্ডীদাস বলেছেন, ‘শুনহ মানুষ ভাই, সবার ওপর মানুষ সত্য তাহার ওপরে নাই’। হিন্দু সমাজের মানুষ অবশ্য এজন্য ক্ষোভ প্রকাশ করেন নাই। বাঙালি জাতিসত্তা হিশেবে লালনকে আমরা চিন্তায় লালন করি, কারণ গৌতম বুদ্ধের যে চিন্তা, তা কবীরের কাছে বাহিত হয়ে লালন তা ধারন করেছেন। লালনের গানগুলোর মধ্যে গৌতম বুদ্ধের শিক্ষা ও চিন্তা এখনো বেচে আছে। অবচেতনে তা আমাদের মধ্যে ভয়ঙ্করভাবে নাড়া দেয়। রবীন্দ্রনাথও সেখানে একবার প্রণত হয়েছে। আর একটা জিনিস, লালনের গানের মধ্যে কবীরের দোহার হুবহু অনুপ্রাণিত গান আছে কয়েকশত। বুদ্ধ দেবের শিষ্যরা বুদ্ধ দেবের শিক্ষাটাকে নানা ছদ্মবেশে বাচিয়ে রেখেছেন। এটা আমাদের খুবই প্রয়োজনীয় ঐতিহ্য। তবে এসব কখনোই সমাজের চালিকা শক্তি হয় নি। থেকে গেছে Sub culture এর স্তরে।\nপ্রশ্ন: ‘শিক্ষা’ পত্রিকাকে কেন্দ্র করে দুইয়ের দশকের ঢাকায় মুক্তবুদ্ধির যে আন্দোলন হয়েছিল—\nআহমদ ছফা: মুক্তবুদ্ধির চর্চা বলে যাকে গৌরবান্বিত করা হচ্ছে, তাকে মুক্তবুদ্ধির চর্চা বলে আমি বিশ্বাস করি না। বিশ্বাস করি না এই কারণে যে, এদের মধ্যে একজন ছিলেন real serious লোক। He died quite earlier। আবুল হুসেন ছাড়া আর যারা ছিলেন, পরবর্তী পর্যায়ে তারা কী কাজ করেছেন? নজরুল একা যে কাজ করেছেন, এরা সকলে মিলে কী কাজ করেছেন? যেমন আবদুল ওদুদ, এর লক্ষ্য ছিল মুসলিম ব্রাক্ষ্ম হওয়া। হুমায়ুন কবীরের রচনার মধ্যে যে যুক্তিবাদিতা, তার মধ্যে আমি বড় কিছুই খুঁজে পাই নি। বেগম রোকেয়া এর থেকে অনেক বড় কাজ করেছেন। আব্দুল ওদুদ-রা কী মুক্তবুদ্ধি করবেন! আবুল ফজল মুক্তবুদ্ধির একজন লোক, যিনি জিয়াউর রহমানের মন্ত্রী হয়েছিলেন। কাজেই এগুলো যেভাবে প্রচার করা হচ্ছে, তার সঙ্গে অনেক ক্ষেত্রেই আমার মনের মিল নেই। আবার এ আন্দোলনটার মধ্যে একেবারেই কিছু ছিল না, তাও ঠিক নয়। অশিক্ষা ও সাম্প্রদায়িকতায় আকীর্ণ বাঙালি মুসলমান সমাজের কিছু তরুণের মধ্যে প্রথম একটা হাওয়া লেগেছে, স্পন্দন লেগেছে, আলো পড়েছে। কিন্তু ঐ চর্চা স্থায়ীত্ব পায় নি, সমাজে তারা প্রভাবও পড়ে নি।\nপ্রশ্ন: বাঙালি জাতির সার্বিক বিকাশের ক্ষেত্রে কোন বিষয়গুলোকে অন্তরায় মনে করেন—\nআহমদ ছফা: হ্যা, একটি বাধা আছে। বাঙালি যখন সর্বভারতের দায়টা কাধে নেন, সর্বভারতীয় চিন্তা চেতনায় আচ্ছন্ন হন, তখন তার জাতীয়তার ভাগে শূন্যতা উপস্থিত হয়। বাংলা হচ্ছে ভারতীয় রাজনীতিতে under Drain, দিয়েছে বেশি পেয়েছে বঞ্চনা। বাংলাতেই প্রথম ব্যাংক, শিপিং কোম্পানি, ইন্সুরেন্স কোম্পানির ব্যবসা শুরু হয়েছিল। বাংলাতে প্রথম বুর্জোয়া অর্থনীতি বিকাশের সুত্রপাত ঘটেছিল। বাঙালিরা সেসব কিছুই ধরে রাখতে পারে নি। কর্নওয়ালিস বাঙালিকে নকল ভূস্বামী বানিয়ে দিল। তখন বাঙালির ব্যবসা বাণিজ্য সব চলে গেল। এবং বাঙালি একদিকে হল বাবু অন্যদিকে কেরানি। তারপর সবক্ষেত্রে বাঙালি দিয়েছে অনেক, পেয়েছে কম। দেশ ভাগের সময় আবুল হাশিম একটা চমৎকার কথা বলেছিলেন, পশ্চিম বাংলার হিন্দুদের হলটা কী? ১৯০৫ সালে যারা মাতৃঅঙ্গ ব্যবচ্ছেদের বিরুদ্ধে দাঁড়িয়েছিলেন, অবাঙালির অর্থে, অবাঙালির চিন্তা ও মতামতের বাহক হয়ে, তারাই আজকে বাংলাকে ভাগ করছেন। যে জাতি জন্ম দিয়েছে রামমোহন, বিদ্যাসাগর, রবীন্দ্রনাথ, প্রফুল্ল চন্দ্র, সুভাষ বসুর মতো মানুষদের, তারাই আজকে বাংলার বাইরের চিন্তার দ্বারা প্রভাবিত হয়ে বাংলাকে ভাগ করছেন। এদের আজকে কী হল! What happened to the Bengali Hindus?\nএক্ষেত্রে বাংলাদেশ একটা বড় কাজ করছে। এখানে সাম্প্রদায়িকতা থাকুক, না থাকুক, মুক্তচিন্তার অবকাশ থাকুক, না থাকুক, অন্যন্য মুসলিম অঞ্চল থেকে বাংলাদেশ নিজেকে বিচ্ছিন্ন করে ফেলছে। অর্থাৎ বাংলাদেশের বাঙালিকে বাঙালি পরিচয়েই বাচতে হবে সে আরবীয় হতে পারবে না, সে চাইনিজ হতে পারবে না। মাঝে মাঝে এদিক ওদিক হয়তো যাবে, কিন্তু বাঙালি পরিচয়েই আমাদের বাচতে হবে। অন্যদিকে পশ্চিম বাংলার বাঙালিদের শেকড়টা কোথায়, কিংবা তাদের জাতি পরিচয়ের চেতটনাটা কতটুকু স্পষ্ট আছে। এ বিষয়ে আমাদের ঘোর সংশয় আছে। ভারতীয় পরিচয়ের ভার বহন করতে গিয়ে পশ্চিম বাংলার বাঙালিদের জাতি পরিচয়টা মুছে যাচ্ছে। এসব বুঝতে পশ্চিম বাংলার বাঙালিদের একটু সময় লাগবে। দিল্লি-হিন্দির আধিপত্যের গুণগান কোলকাতার শিল্পী-সাহিত্যিক বুদ্ধিজীবী ও রাজনীতিবীদরা যত করে থাকেন, ভারতের অন্য কোন শহরে এ চিত্র আপনি পাবেন না। কারণ অন্য শহরের মানুষের নিজস্ব ভাষা সংস্কৃতির সঙ্গে যে শিকড়ের সম্পর্ক আছে কোলকাতায় তা নেই। তাই হিন্দির সাম্রাজ্যবাদী আধিপত্য কোলকাতাতেই বেশি মেনে নিচ্ছে। আবার কোলকাতার সাহিত্যিক বা রাজনৈতিক নেতারা ঢাকায় এলে, তাদের বাংলা ভাষা প্রেম আকাশ স্পর্শ করে। এই দ্বিচারিতা কোলকাতার মজ্জাগত। কারণ কোলকাতা শহরটা হচ্ছে কলোনাইজেশনের প্রথম ডিচ। বৃটিশ সাম্রাজ্যবাদের গোড়াপত্তন হয় ঐ শহরে। সেই কারণে সাম্রাজ্যবাদী প্রভাব কলকাতা শহরে যতোটা কাজ করে ভারতবর্ষের অন্য কোনও শহরে তা করে না। কোলকাতার লোক ভারত প্রেমিক, বিশ্বপ্রেমিক হতে পারেন, ভারতকে, বিশ্বকে বুকে মাথায় নিতে পারেন। কিন্তু বাংলার সমগ্র অন্তজ জনগোষ্ঠীকে নিয়ে বাংলা ও বাঙালির জন্যে কতটা কি করতে পারবেন, এ বিষয়ে আমার গভীর সংশয় আছে।\nপ্রশ্ন: বাংলাদেশের বাঙালির সামনে কোন বাধা?\nআহমদ ছফা: Absolute নয়, একমাত্র ভারত যদি আমাদের কুজো করে না রাখে। কারণ আমাদের উন্মেষের মধ্য দিয়ে দুটো জিনিস প্রমাণিত হয়েছে। ভারত যখন ভাগ হয় জিন্নাহ বলেছিলেন, ভারতের হিন্দু মুসলমান দুই জাতি। গান্ধী, নেহরু বলেছিলেন ভারত এক জাতি। পাকিস্তান হয়ে গেল ঠেকানো গেল না। হিন্দু-মুসলমান দুই জাতি এই পরিচয়েই ভাল হল। এরপর বাংলাদেশ যখন স্বাধীন হল তখন আর একটি ঐতিহাসিক সত্য উঠে এল। ভারত এক জাতি নয়। দ্বিজাতি নয়। ভারত বহুজাতি। একটু আগেই আপনি প্রশ্নটা করেছিলেন, পাকিস্তান হয়েছিল বলেই বাংলাদেশ হয়েছে ইত্যাদী। কথাটা সত্য আবার সত্য নয়। বাংলাদেশের ক্ষেত্রে হয়ত কথা সত্য, কিন্তু সর্বভারতীয় ক্ষেত্রে কথাটা সত্য নয়। বহুজাতিক ভারত রাষ্ট্রের বিভিন্ন জাতিগুলোর জাতি পরিচয় এবং ভাষাভিত্তিক রাষ্ট্র প্রতিষ্ঠার ক্ষেত্রে বাংলাদেশ এক বড় প্রেরণা এবং দৃষ্টান্ত। নানা অপূর্ণতা এবং সীমাবদ্ধতা সত্ত্বেও রাষ্ট্র বিজ্ঞানের সংজ্ঞা হিশেবে বাংলাদেশের উত্থান ভারত উপমহাদেশের আধুনিক ইতিহাসে সবচাইতে অভিনব ঘটনা।\nভারতের জাতীয় কংগ্রেস এবং ‘সর্বভারতীয়’ দক্ষিণপন্থী দলগুলো মনে করে বাংলাদেশ হল দ্বিজাতি তত্ত্বের ভুল সংশোধন। কিন্তু এখানে একটা শুভঙ্করের ফাকি আছে। কারণ এটা শুধু দ্বিজাতি তত্ত্ব নয়, ভারতীয় এক জাতি তত্ত্বেরও ভুল সংশোধন। এই সত্যকে ভারতের বাম-দক্ষিণ কোনও ‘সর্বভারতীয়’ দলই স্বীকার করতে চায় না। কারণ এই সত্যকে স্বীকার করলে ‘ভারতীয় ঐক্য সংহতি’ রক্ষার নামে বহুজাতিক ভারতবর্ষের জাতিগুলোর ওপর দিল্লি-হিন্দির সাম্রাজ্যবাদী ঐক্যনীতি চালানো সম্ভব নয়।\nপ্রশ্ন: বাংলাদেশ প্রতিষ্ঠার ছাব্বিশ বছর পরও এখানে যে রাজনৈতিক অস্থিরত, দারিদ্র, শোষণ, অশিক্ষা এবং জাতি পরিচয় নিয়ে যে বিতর্ক চলছে, তাতে বাংলাদেশের প্রতিষ্ঠার মধ্য দিয়ে উপমহাদেশের জাতিগুলোর সামনে যে দৃষ্টান্ত এবং প্রেরণা স্থাপিত হয়েছে, তা কি অনেকটাই ম্লান হয়ে যাচ্ছে না?\nআহমদ ছফা: হ্যা, এটা খুব ঠিক কথা। প্রথমত এখানে বুর্জোয়া সমাজ গঠিত হয় নি বলে, বুর্জোয়া চিন্তার যে বিকাশ, তা এখানে হয় নি। বাঙালি বনাম বাংলাদেশী জাতীয়তাবাদ নিয়ে বিতর্ক চলছে। কারণ বাংলাদেশের নির্যাতিত জনগণ ইতিহাসের চালিকা শক্তি হতে পারি নি। বাঙালি বা বাংলাদেশী এই দুই রাজনৈতিক শিবিরে বাংলাদেশের মানুষ বিভক্ত হয়ে যায়। আসলে একটা আর একটার বিরোধী নয়। এই পলিটিক্যাল ক্যাটগরিগুলো কৃত্রিমভাবে তৈরি হয়েছে। বাংলাদেশের নির্যাতিত জনগণ ইতিহাসের চালিকাশক্তির ভার পায় নি। এই ভার যখন সে পাবে, শোষিত জনগণের হাতে যখন ক্ষমতা আসবে তখন এই কৃত্রিম ক্যাটগরিগুলো থাকবে না। অন্য ক্যাটগরি তৈরি হবে। সেদিন বাঙালি জনগোষ্ঠীর প্রকৃত রাষ্ট্র তৈরি হবে। প্রতিবেশি ভারতের বৃহৎ রাষ্ট্রশক্তি এটা কখনোই হতে দিতে চায় না। ভারত বাংলাদেশে একটি প্রতিক্রিয়াশীল মৌলবাদী রাষ্ট্রই পছন্দ করে। এখানে একটি প্রকৃত সেকুলার সরকারের পরিবর্তে একটি মৌলবাদী রাষ্ট্র সরকারকেই পছন্দ করে। কারণ তাতে ভারত রাষ্ট্রের সাম্প্রদায়িক অবস্থানটা যেমন অটুট থাকে। অন্যদিকে ভাষাভিত্তিক জাতিরাষ্ট্রের প্রেরণটাও এতে ভোতা হয়ে যায়। কাজেই এখানে সাম্প্রদায়িক না থাকলে ভারত তা সৃষ্টি করবে এবং তথাকথিত সেকুলারিজম-এর নামে তাদের যে কলোনিয়াল কালচার পকেট আছে, একটু আগে আনন্দবাজারের ভূমিকা সম্পর্কে যা বলেছি, এরাও এখানে সক্রিয়। বাংলাদেশের শিক্ষাঙ্গনে যে সন্ত্রাস এবং অস্থিরত তার পিছনে ‘র’- এর(R.A.W) ভূমিকা কম নয়।\nএই সুত্রে আপনাকে বলি, পশ্চিম বাংলার জনগণের সহযোগিতা ছাড়া আমরা স্বাধীনতা পেতাম না। এত তাড়াতাড়ি পেতাম না। ইতিহাসের ঋণ শোধের একটা ব্যাপার আছে, পশ্চিম বাংলা যদি কোনও দিন স্বাধীনতার জন্যে আন্দোলন করে আমাদের কর্তব্য হবে আপনাদের আন্দোলন সাহায্য সহযোগিতা করা তবে পশ্চিম বাংলা একা পারবে না। ভারতবর্ষের সকল নিপীড়িত জাতিগুলো মুক্তির লক্ষ্যে আলাদা আলাদা ক্ষেত্রে লড়াই চালালেও সকলের মধ্যে একটা যোগাযোগ থাকা উচিত এবং আধুনিক রাষ্ট্রের যে সংজ্ঞা তা আজ অনেক পাল্টে যাচ্ছে। একসময় ধর্মভিত্তিক রাষ্ট্র হত। তারপর ভাষাভিত্তিক। এখন ইকোলজিক্যাল বা পরিবেশভিত্তিক রাষ্ট্রের ধারণাটা চলে আসছে, বেঙ্গল, আসাম, উড়িষ্যা এ সমস্ত অঞ্চল মিলে একটা আধুনিক রাষ্ট্রের ধারণা অনেকেই উড়িয়ে দেননি।\nপ্রশ্ন: এনজিও’রা বাংলাদেশে একটা প্যারালাল গভর্নমেন্ট চালাচ্ছে। এমন অভিযোগ বাংলাদেশে প্রায়ই শোনা যায়। এই অভিযোগ সম্পর্কে এবং বাংলাদেশ এনজিওদের ভূমিকা বিষয়ে—\nআহমদ ছফা: এনালিটিক্যালি জিনিসটা আমি দেখতে চাই। এনজিও ওরা শুধু বাংলাদেশে নয়, ভারতেও বেশ বড় ভূমিকা পালন করে। যেমন ধরুন ভারতের নর্মদা বাচাও আন্দোলন, পরিবেশ আন্দোলন, নারী আন্দোলন এগুলো সবাই এনজিও সঙ্গে যুক্ত। বতর্মান পৃথিবীতে যে অর্থনৈতিক পরিস্থিতি তাতে যেখানে বিশ্বব্যাংক যাবে, সেখানে এনজিও যাবে। বিশ্ব ব্যাংককে যদি আপনি এয়ারফোর্স ভাবেন, তবে এনজিও-কে ভাবতে হবে ইনফেন্ট্রি হিশেবে। এরা হচ্ছে একে অপরের পরিপূরক। বাংলাদেশে এনজিওরা একটা প্যারালাল অবস্থান নিয়েছে। এবং সেটা আশঙ্কাজনক মনে করি। আমি নিজে একটি এনজিওর সঙ্গে ছিলাম। সিভিল লিবার্টির নামে তারা রাষ্ট্র ক্ষমতার একটা অংশ দাবি করছে। সেটা আতঙ্কের কারণ এবং প্রগতিশীল রাজনীতির প্রধানতম অন্তরায় এনজিওগুলো। এটাকে কিভাবে মোকাবেলা করা হবে, তার পলিসি, স্ট্রাটেজি, তার ফিলসফি এগুলো এখনো স্পষ্টভাবে বেরিয়ে আসি নি। বিশ্বব্যাংককে কেউ ঠেকাতে পারবে না। চীনেও এনজিও গেছে। পশ্চিম বাংলায়ও এনজিও কাজ করছে। কিন্তু পলিটিক্যাল কর্তৃত্বের ভিতরে রাখার জন্যে যে সংগঠিত চিন্তাভাবনা ও পদ্ধতি নির্মাণ প্রয়োজন তা এখনো দেখা যাচ্ছে না।\nপ্রথম দিকে ওনজিওরা যে কাজগুলো করেছে নারী জাগরণ গ্রামের জনগোষ্ঠীকে সংগঠিত করা, নতুন টেকনিক, শিক্ষা, স্বাস্থ্য ইত্যাদি নিয়ে কাজ করা-এসব হল ইতিবাচক দিক। আর নেতিবাচক দিক হলো এনজিওরা ম্যানুফ্যাকচারিং-এ চলে যাচ্ছে। যেমন অধ্যাপক ইউনুস, তিনি নিজে একজন শিল্পপতিও বটে। আমাদের রেজিস্টার্ড এনজিও আছে ঊনিশ হাজার। ঊনিশ হাজারের মধ্যে যেটাকে এ্যডাব বলা হয়, এনজিওদের শিক্ষিত প্রতিষ্ঠান তার সদস্য সংখ্যা আটাত্তর। কিন্তু মাত্র ছয়টি এনজিও কন্ট্রোল করে ৮২ শতাংশ রিসোর্স। এবং এই ছয়টি এনজিওই একটা প্যারালাল গভর্নমেন্ট তৈরি করছে। এরা ব্যবসা বাণিজ্য করছে কিন্তু কোন ট্যাক্স দেয় না। হিউম্যান রাইটসের কথা বলে, কিন্তু তাদের কর্মীরা কোন রাইট পায় না। এ ব্যাপারে আপনি আমাদের বন্ধু ফরহাদ মজহারকে জিজ্ঞেস করলে জানতে পারবেন। বড় বড় এনজিওগুলোতে কর্মীদের ইউনিয়ন করার অধিকার নেই।\nপ্রশ্ন: ভারতীয় সংবিধানের কাঠামোর মধ্যে একুশ বছর ধরে পশ্চিম বাংলায় একটি বামপন্থী সরকার চলছে। বামপন্থীদের দ্বারা পরিচালিত পশ্চিমবঙ্গ সরকারটি সম্পর্কে আপনার মূল্যায়ন—\nআহমদ ছফা: ১৯৭১ সালে আমি ভারতীয় নাগরিকত্বের জন্য দরখাস্ত করেছিলাম। আমি কমরেড মোজাফফর আহমদের পিএ হিশেবে কাজ করতে চেয়েছিলাম, করেছিও। আমি নিজে মার্কবাদী ঘরানা থেকে তৈরি হয়েছিলাম। পশ্চিম বাংলার গ্রামীণ জীবন এবং অর্থনীতিতে বামফ্রন্ট কিছু কাজ করতে পেরেছে। এসব কোন বৈপ্লবিক কাজ নয়। সে ক্ষমতাও তাদের নেই। শহরে বামফ্রন্ট কিছুই করতে পারে নি। শহরগুলোতে যে capital accumulated হয়েছে সেগুলো সব অবাঙালীদের capital। বামফ্রন্ট সরকারকে এদের ওপর নির্ভর করে থাকতে হচ্ছে। দ্বিতীয়ত পশ্চিম বাংলাতে চিন্তা চেতনার যে চর্চা, তাতে সিপিএম-এর মধ্যে এক ধরনের সংস্কৃতিহীনতা কাজ করে। রাজনীতিকভাবে (পশ্চিম বাংলায় ক্ষমতায় থাকার প্রশ্ন) যে সাফল্য তারা অর্জন করেছেন, চিন্তা চেতনা উজ্জীবনে তাদের অবদান খুবই দুর্বল। ফলে সৃষ্টি হয়েছে এক ধরনের শূন্যতা। চিন্তার ক্ষেত্রে নতুন কোন লোক সিপিএম-এ আসছে না। এর ফলে তৈরি হচ্ছে বিশাল বিশাল কৃষ্ণ গহ্বর। যার প্রথম আউট বাস্ট দেখলেন মমতা বন্দোপাধ্যয়ের আত্মপ্রকাশের মধ্য দিয়ে এবং শ্রীমতি বন্দোপাধ্যায় বিজিপেকে সঙ্গে নিয়ে লোকসভা নির্বাচনে বেশ কিছু সাফল্যও পেয়ে গেলেন। হয়ত এরকম আরো আউট বাস্ট দেখার জন্য আমাদের তৈরি থাকতে হবে। যে পশ্চিম বাংলাকে আমরা দেখতাম সেকিউলারিজমের একটা আদর্শ, আপনারা কতদিন সে আদর্শকে ধরে রাখতে পারবেন, এ বিষয়ে সন্দেহ জাগছে। হয়তো আর একটা নির্বাচনে বামফ্রন্ট বিজয়ী হবে। কিন্তু তারপর? বিশ বছর ক্ষমতায় থাকার ফলে তাদের মধ্যে যে ক্লান্তি, যে মন্থরতা, স্টেগনেন্সি তাকে কাটিয়ে তোলার জন্য সিপিএমএ বামফ্রন্ট কিছু করে উঠতে পারে নি। আর পশ্চিম বাংলার বাঙালির যে সার্বিক অবক্ষয়, তাও তো বাম শাসকরা আটকাতে পারেন নি। পশ্চিম বাংলায় হিন্দির যে চাপ এবং বাংলা ভাষা ও সংস্কৃতির কোণঠাসা অবস্থা, সে সম্পর্কেই বা বামফ্রন্টের দৃষ্টিভঙ্গি এবং ভুমিকা কী? আজকে হয়তো বামফ্রন্ট বা সিপিএমকে এসব প্রশ্নের মুখোমুখি সেভাবে হতে হচ্ছে না। কিন্তু আগামি দিনে বাঙালি জাতির অস্তিত্ত্বের প্রশ্নটা পশ্চিম বাংলার প্রধান রাজনৈতিক বিষয় হিশেবে উঠে আসবে, সেদিন কোন বক্তব্য নিয়ে সিপিএম বাঙালি জাতির সামনে দাঁড়াবে?\nপ্রশ্ন: বঙ্গবন্ধু হত্যার পর বাংলাদেশের সংবিধানের ধর্মনিরপেক্ষ গণতান্ত্রিক চরিত্রের কাঠামোগত পরিবতর্ন ঘটেছে। ইসলামকে ‘রাষ্ট্রধর্ম’ বলে ঘোষণা করা হয়েছে। গত একুশে ফেব্রুয়ারি(১৯৯৮) সকালে ঢাকার কেন্দ্রীয় শহীদ মিনারের কাছে একটা ব্যানার চোখে পড়লো। যেখানে লেখা ছিল একুশের চেতনা রাষ্ট্রধর্ম মানে না। এ বিষয়ে-\nআহমদ ছফা: আমি স্পষ্ট ভাষায় এ বিষয়ে লিখেছি। ইসলামকে রাষ্ট্রধর্ম করে, ইসলামের কোন সহায়তা করা হয়নি। বিশেষ বিশেষ শ্রেণী এবং বিশেষ বিশেষ গ্রুপের স্বার্থেই এসব করা হয়েছে। এতে বাংলাদেশের কোন উপকার করা হয় নি। আর রাষ্ট্রের যে চারিত্রের কথা বললেন, শেখ মুজিব যে সংবিধান তৈরি করলেন তা তিনি নিজেই অমান্য করলেন। ধর্মনিরপেক্ষ সংবিধান তৈরি করে ইসলামি কনফারেন্সে তিনি নিজেই গেলেন। সংবিধান পাল্টে তিনি প্রেসিডেন্ট হলেন। শেখ মুজিব বেচে থাকতেন, তাহলেও এক সময় না এক সময় বাংলাদেশের সংবিধানের পরিবর্তনগুলো হয়েছে, তা তিনি নিজেই করতেন বলে আমার ধারণা। আজকে বাংলাদেশের যে পরিবর্তনগুলো এসেছে, সব পরিবর্তনগুলো কি অর্থনৈতিক ক্ষেত্রে বা রাজনৈতিক ক্ষেত্রে যে নৈরাজ্যগুলো তৈরি হয়েছে, শেখ মুজিবের সময় থেকেই এর সূচনা। তিনি গণতন্ত্রের পথ রুদ্ধ করে একনায়কতন্ত্রের পথ ধরলেন। পরবর্তীকালে অন্যরা সেই প্রক্রিয়ার সুযোগ নিয়েছে। আওয়ামী লীগ এখন ক্ষমতায়। রুচিশীল নাগরিক যারা আছেন, তারা সকলেই রাষ্ট্রধর্ম ইসলামের বিরোধীতা করেছেন, প্রচণ্ড বিরোধীতা করেছেন। কিন্তু আওয়ামী লীগ সরকার রাষ্ট্রধর্মকে বাতিল করছে না।\nপ্রশ্ন: কয়েকদিন আগে চট্টগ্রাম শহরের রেল স্কুলের দেওয়ালে একটি দেওয়াল লিখন চোখে পড়ল। সেই দেওয়াল লিখনে একটি ছাত্র সংগঠনের পক্ষ থেকে দাবি করা হয়েছে –‘বাধ্যতামূলক ধর্মশিক্ষা বাতিল করা’---\nআহমদ ছফা: ধর্মশিক্ষাকে আমি সমর্থন করি না। তবে ধর্মশিক্ষা বাতিল করার যে পদ্ধতিটা বলা হচ্ছে, সেই পদ্ধতির বিরুদ্ধে আমি কথা বলছি। সরকার বলছেন, মাদ্রাসা শিক্ষাগুলো চেঞ্জ করবেন। কিন্তু স্কুল কলেজে ছাত্র যত মাদ্রাসার ছাত্র সংখ্যা তার চেয়ে বেশি। তাদের ওপর জোর করে যদি কিছু চাপিয়ে দেওয়া হয়, তারা বিরোধীতা করবে। এবং এতে পরিবর্তনটা আটাকে যাবে। আমার বক্তব্য মাদ্রাসা শিক্ষার লোকাদের সঙ্গে বসো, কনভিন্স করো যুগের প্রয়োজন। অর্থাৎ যাদের জন্য পরিবর্তন করবেন তাদেরও যদি আপনি অংশীদার না করেন, তবে সেটা কার্যকর হবে না। সুতরাং যেভাবে কাজ করলে পরিবর্তনটা সম্ভব, সেই প্রক্রিয়াটা কেউ গ্রহণ করছেন না।\nঅক্সফোর্ড কেমব্রিজ একসময় মাদ্রাসা ছিল। সেখানে ধর্ম শিক্ষাই দেওয়া হত। যুগের প্রয়োজনে সেখানে কি পরিবর্তন হয় নি? এই মাদরাসাগুলোকে কারিগরি শিক্ষা এবং আরো আধুনিক শিক্ষার কেন্দ্র হিশেবে গড়ে তুলতে পারি। মাদ্রাসার লোকজনদের বুঝিয়ে নতুন যুগের দ্বারপ্রান্তে নিয়ে আসা, তাদেরকে মানসিকভাবে, নৈতিকভাবে তৈরি না করে, তাদের ওপর কতগুলো পরিবর্তন চাপিয়ে দিলে তা আর পরিবর্তন হবে না। শেখ মুজিব সমাজতন্ত্র করতে চেয়েছিলেন, হয়েছে কী? উল্টোটা হয়েছে। ধনতন্ত্র হয় নি, সমাজতন্ত্র হয় নি , পরে হয়েছে একটা লুটপাটতন্ত্র।\nপ্রশ্ন: বাংলাদেশের পরিপ্রেক্ষিতে নারী মুক্তি প্রসঙ্গে কারো কারো মন্তব্য ধর্মীয় অনুশাসনই নারী মুক্তির প্রধান বাধা—\nআহমদ ছফা: ধর্ম তো এখানে আছেই। ধর্ম তো সবার ব্যাপারে কথা বলছে, তবুও নারীর অধিকার অর্জনের ক্ষেত্রে ধর্ম একটা বাধা হয়ে আছে, একথা আমি মনে করি না। আপনাকে একটা ব্যক্তিগত অভিজ্ঞতার কথা বলি। আমাদের গ্রামে একটা সৈয়দ বাড়ি আছে, ছোট বেলায় সেই বাড়ির মেয়েদের আমরা কখনো চোখে দেখতাম না। সেই বাড়ির মেয়েরা ছিল অসূর্যস্পশ্যা। শুনতাম সৈয়দ বাড়ির অমুকের একটা মেয়ে আছে, সে বড় হচ্ছে। ওই মেয়ের কি রকম রং, কী রকম চেহারা নিয়ে সে বড় হচ্ছে এ বিষয়ে আমাদের কৌতুহল ছিল। কিন্তু কখনোই তাকে চোখে দেখার সুযোগ ঘটে নি। প্রায় বিশ বছর বাদে গ্রামে গিয়ে দেখি, সেই সৈয়দবাড়ির মেয়েরা বাসে চড়ে শহরের গার্মেন্টস ফ্যাক্টরিতে কাজ করতে যাচ্ছে। বিশ বছর আগে এটা কল্পনারও অতীত ছিল। আপনি তো নিশ্চয়ই দেখেছেন ঢাকা শহরের হাজার হাজার মেয়ে প্রতিদিন গার্মেন্টস ফ্যাক্টরিতে কাজ করতে যাচ্ছে। এ দৃশ্য আগে কল্পনা করা যেত না। কাজেই ক্ষেত্র প্রস্তুত হলে ধর্ম কোন বাধা থাকে না। শিল্প স্থাপন হলে নারী জাগরণের পথকে কোন অনুশাসনই আটকে রাখতে পারে না।\nপ্রশ্ন: সম্প্রতি বাংলাদেশ সরকারের সঙ্গে পাহাড়ী জনগোষ্ঠীর যে শান্তিচুক্তি হয়েছে, তার পক্ষে বিপক্ষে নানা বিতর্ক শুনছি—\nআহমদ ছফা: আইয়ুব খার আমলে রেল লাইন উপড়ে ফেলেছিলাম, ফলে সে সময়ে আমার ওপর হুলিয়া জারি হয়। আড়াই বছর আমি পার্বত্য চট্টগ্রামে পালিয়ে ছিলাম। আমার হিন্দু বন্ধুরা ভারতে চলে গেল, আর আমি পার্বত্য চট্টগ্রামে। পাহাড়ী মানুষের সরলতা, আতিথেয়তা, বিশ্বাসপরায়ণতা ইত্যাদি আমি যেভাবে অনুভব করেছি খুব কমই লোকই তা করেছেন এবং ১৯৬৪ সালে পাহাড়ি জনগণের রাইটের সপক্ষে আমি লেখালেখি করছি। আপনি তো লক্ষ্য করে থাকবেন কিছু দিন আগেও আমাদের এখানে একটি চাকমা মেয়ে স্কুলের মাস্টার ছিল। আমি শান্তি চেয়েছি, চাকমাদের অধিকারও চেয়েছি। কিন্তু যে চুক্তিটা হয়েছে, আমি মনে করি না, তা শান্তি আনার পক্ষে অনুকুল হবে। কারণ পার্বত্য চট্টগ্রামে একটি প্রান্তিক জনগোষ্ঠীর যে সংগ্রাম, তার পাশাপাশি এটা হচ্ছে উত্তর-পূর্ব ভারতের অন্য জাতিগুলোর যে সংকট ও সংগ্রাম তার সঙ্গে যুক্ত। পাশে ভারত না থাকলে এই সংকট এত তীব্র হতো না। সুতরাং এত তাড়িঘড়ি কিছু না করে আমার প্রস্তাব ছিল আস্তে আস্তে মনোরঞ্জন করে তাদের মূল ধারায় ফিরিয়ে এনে শান্তিতে পৌছানো যেত। এখন তড়িঘড়ি কতগুলো শর্ত ও দফা দিয়ে চুক্তি হয়েছে। কিন্তু পাহাড়ি জনগোষ্ঠীর প্রধান সমস্যা যেটা আমি বলেছিলাম, যা বিবিসি, ভয়েস অফ আমেরিকা ইত্যাদিরা প্রচার করেছে, তা হলো পার্বত্য চট্টগ্রামে যে মূলধন খাটে, তার পাঁচভাগও পার্বত্য জনগোষ্ঠীর নয়। সমতল অঞ্চলের মূলধন ওখানে গিয়ে তাদের শোষণ করে। এই প্রক্রিয়াটা শুরু হয়েছে প্রায় দুশো বছর আগে । তাই প্রথম কর্তব্য ছিল পাহাড়ি জনগোষ্ঠীর মধ্যে capital accumulate করার জন্য কিছু ব্যবস্থা করা। সেটা হচ্ছে, যেমন তাদের লঞ্চের ব্যবসা, কাঠের ব্যবসা এসব ওদের ছেড়ে দেওয়া হোক। কিন্তু সেসব কিছু না করে একটা চুক্তি করা হল। এতে কী পাহাড়ে শান্তি আসবে। আমার মনে হয় না।\nকলকাতা বইমেলা ’৯৯ সংখ্যার জন্য কলকাতার স্বাধীন বাংলা সাময়িকীর পক্ষে আহমদ ছফার এই সাক্ষাৎকারটি গ্রহণ করা হয়েছিল। এই সাক্ষাৎকারটি বাংলাবাজার পত্রিকা তাদের পাঠক-পাঠিকাদের জন্য সেখান থেকে নিয়ে তিন কিস্তিতে (১৮ মাঘ ১৪০৫/ ৩১ জানুয়ারি ১৯৯৯, ১৯ মাঘ ১৪০৫/১ ফেব্রুয়ারী ১৯৯৯, ২০ মাঘ ১৪০৫/২ ফেব্রুয়ারি ১৯৯৯) আবার ছাপে। এখানে পাক্ষিক চিন্তার আহমদ ছফা সংক্যঅ ২০০১ থেকে তা পুনরায় ছাপা হল।


মিলিন্দ সোমান, সোনম ওয়াংচুক, আরশাদ ওয়ারসি, সহ একাধিক অভিনেতা চিনা পন্য বয়কটে সামিল।\nপ্রধানমন্ত্রী নরেন্দ্র মোদির ডাকে সারা দিয়ে আত্মনির্ভরশীল ভারত গড়ে তোলার লক্ষ্যে মিলিন্দ সোনমের পর একাধিক অভিনেতা চিনা পণ্য বয়কটে সামিল হয়েছেন। যেমন লাদাখে চিনা আগ্রাসনের পাল্টা সে দেশের পণ্য বয়কটের ডাক দিয়েছেন থ্রি ইডিয়টস খ্যাত সোনম ওয়াংচুক। তাঁর ডাকে সাড়া দিয়ে টিকটক অ্যাপ থেকে ইতিমধ্যেই বিদায় নিয়েছেন অভিনেতা, মডেল মিলিন্দ সোমন। মিলিন্দ পর এবার এগিয়ে এলেন অন্যান্য তারকারাও।জুনে একটি গবেষণায় দেখা গিয়েছিল, চিনা অ্যাপে টিকটকের সবচেয়ে বেশি ব্যবহারকারী ভারতীয়রাই। ১২ কোটি মানুষ এই অ্যাপ ব্যবহার করেন ভারতে। এই ধরনের অ্যাপগুলি বাতিলের খাতায় ফেলার আহ্বান করেছেন সোনম ওয়াংচুক। লকডাউনে ২০ লক্ষ কোটির আর্থিক প্যাকেজ ঘোষণা করে প্রধানমন্ত্রী দেশকে আত্মনির্ভর হওয়ার ডাক দিয়েছিলেন। স্বদেশি জিনিসপত্র কেনার আবেদন করেছেন মোদী। তার আগে ‘মেক ইন ইন্ডিয়া’ কর্মসূচিও নিয়েছে তাঁর সরকার। সেই সুরেই হিমালয়ের মাঝে সিন্ধুপারে বসে ওয়াংচুক বলেছেন,”চিনা পণ্য বয়কট করলে সে দেশের অর্থনীতির উপরে চাপ বাড়বে। এর ফলে সরকার পড়ে যাওয়ার সম্ভাবনাও রয়েছে।” শুধু বার্তা দেওয়াই নয়, এক সপ্তাহের মধ্যে চিনা মোবাইল ব্যবহার করবেন না বলেও জানিয়েছেন সোনম ওয়াংচুক। সুপার মডেল মিলিন্দ সোমন লিখেছেন, টিকটক ছাড়লাম।\nAfter two months of being stranded due to the #lockdown, migrant labourers are now heading back home on the special Shramik Trains. However, some of them have had to pay with their lives for this journey. @shadabmoizee‘s report.\nRead here: https://t.co/tKmsDTerUA pic.twitter.com/cNMlKpFHMS\n#BoycottChineseProducts।চিনি পন্য বয়কট নিয়ে অভিনেতা আরশাদ ওয়ারসি বলেন, ”আমি সচেতনভাবেই চিনা পন্য ব্যবহার বন্ধ করে দিয়েছি। যেহেতু আমরা যাকিছু ব্যবহার করি, তার বেশিরভাগ পন্যই চিনা, তাই এগুলি থেকে পুরোপুরি বেরিয়ে আসতে একটু সময় লাগবে। তবে আমি নিশ্চিত একদিন আমাদের দেশ সম্পূর্ণভাবে চিইনিজ পন্য মুক্ত হয়ে উঠবে। আপনাদের সকলেরই এবিষয়ে উদ্যোগ নেওয়া উচিত।” এভাবেই একাধিক অভিনেতা অভিনেত্রী চিনা পন্য বয়কট করে প্রতিবাদে সোচ্চার হয়েছেন।\nআমার সকাল: মিষ্টির প্যাকেটে ভোজালি! যোগী রাজ্যে নিজের অফিসেই প্রকাশ্যে খুন হিন্দু মহাসভার প্রাক্তন নেতা\nবাড়ি থেকে কেউ বেরোবেন না, চলছে মাইকিং! ছন্দে ফেরার মাঝেই ইদের আগেই শ্রীনগরে জারি কারফিউ\nকরোনা লকডাউন সেই সঙ্গে আমফান। সঙ্কটের এই সময়ে মানবিক মুখের আরেক নাম শুভেন্দু অধিকারী।


টানা ৬মাস ঘুমালো এই কিশোরী – News Bangla 24 BD\nটানা ৬মাস ঘুমালো এই কিশোরী\nমানুষ বড়জোর কত ঘণ্টা ঘুমাতে পারে? ১২, ১৪, ১৮ কিংবা ড্রাগ নিলে ৪০-৫০ ঘণ্টা? তবে যুক্তরাজ্যের চেশায়ারের স্টকপোর্টের এক কিশোরী বেথ গোডিয়ার ঘুমিয়েছেন একটানা ছয় মাস। এরমধ্যে খাওয়া-দাওয়া, হাঁটাচলা সবই করেছেন, কিন্তু তাও ঘুমের মধ্যে। আঁধো ঘুমে থেকে। পাঁচ বছর আগে নভেম্বরে ১৭তম জন্মদিনে বেথ এই ঘুমরাজ্যে ডুব দেয়। এরপর টানা ছয় মাস।\nPrevious: সিলেটে বিজয়ের মাসকে স্বাগত জানিয়ে বর্ণাঢ্য র‌্যালি\nNext: মেয়ের প্রতি মায়ের যত্ন


নিজের কণ্ঠস্বর নিয়ে এই ৭টি তথ্য আপনি জানেন কি? নিজের কণ্ঠস্বর নিয়ে এই ৭টি তথ্য আপনি জানেন কি?\nপৃথিবীর প্রতিটি মানুষই একেবারে স্বতন্ত্র আর আলাদা কণ্ঠস্বর নিয়ে জন্মায়। জন্ম থেকেই মানব-শরীরে পাওয়া বিস্ময়কর এই যন্ত্রটি নিয়ে বিস্তারিত গবেষণা করেছে বিবিসির বিজ্ঞানভিত্তিক অনুষ্ঠান ‘দি কিউরিয়াস কেসেস অফ রুথারফোর্ড এন্ড ফ্রাই’। দেখুন কী জানা গেছে সেই গবেষণায়; হয়তো চমকে যাবেন।


কিভাবে Gmail Password পরিবর্তন করতে হয় - জিমেইল পাসওয়ার্ড পরিবর্তন করার নিয়ম - HelpWB\nকিভাবে Gmail Password পরিবর্তন করতে হয় – জিমেইল পাসওয়ার্ড পরিবর্তন করার নিয়ম\nকিভাবে Gmail Password পরিবর্তন করতে হয় – জিমেইল পাসওয়ার্ড পরিবর্তন করার নিয়ম – Hello বন্ধুরা helpwb.com এ আপনাকে স্বাগত জানাই। Heading দেখে আসা করি আপনি বুঝতে পেরেছেন আজকে আমরা জিমেইল পাসওয়ার্ড পরিবর্তন করার পদ্ধতি নিয়ে আলোচনা করব। যদি আপনি ও কোন কারণে গুগল একাউন্টের পাসওয়ার্ড পরিবর্তন করতে চান, তাহলে আজকের এই পোস্ট টি আপনার উপকারে আসবে।\nযদি জিমেইল এর কথা বলা হয়, তবে আমরা সকলেই জানি জিমেইল একাউন্ট world এর সবচেয়ে বেশি জনপ্রিয় ইমেইল আইডি। জিমেইল, গুগলের একটা নিজস্ব প্রোডাক্টস যা 2004 সালে launch করা হয়েছিল। যদি আপনি জিমেইল একাউন্ট এর সম্মন্ধে আরও বিস্তারিত জানতে চান, তাহলে অবশ্যই comment করে জানাবেন।\nআজকে আমাদের মূল আলোচ্য বিষয় হল কিভাবে google, gmail id এর পাসওয়ার্ড চেঞ্জড করতে হয়, তা জানার আগে জানব কেন আমরা জিমেইল পাসওয়ার্ড পরিবর্তন করব। Password change করার বেশ কিছু গুরুত্বপূর্ণ কারন রয়েছে, সেগুলো নিচে আলোচনা করা হল।\nজিমেইল Password change করার কারণ :\nমাঝে মাঝে আমাদের জিমেইল পাসওয়ার্ড পরিবর্তন করা উচিত। কারণ আমরা সবাই জানি যে ইন্টারনেট ব্যবহার করার জন্য আমাদের সর্বত্র একটি gmail id প্রয়োজন। ইন্টারনেটে অনেক জায়গায়, আমাদের জিমেইল আইডি এবং পাসওয়ার্ড দিয়ে log in করতে হয়। কিন্তু অনেক সময় আমরা আমাদের জিমেইল আইডি এবং পাসওয়ার্ড দিয়ে log in করি but log out করতে ভুলে যাই।\nযার ফলে আমাদের জিমেইল অ্যাকাউন্ট হ্যাক হওয়ার ঝুঁকি বেড়ে যায়।আর যদি আপনার জিমেইল অ্যাকাউন্টটি হ্যাক হয়ে যায় , তবে এতে থাকা প্রয়োজনীয় ডেটার অপব্যবহার করা যেতে পারে। তাই আমাদের মাঝে মাঝে Gmail Password পরিবর্তন করা উচিত।\nজিমেইল পাসওয়ার্ড পরিবর্তন করে আপনি আপনার জিমেইল আইডি নিরাপদ রাখতে পারবেন। এবং আপনি যদি ভুলবশত gmail id log in করার পরে যদি কখনও log out করতে ভুলে যান, তবে Gmail password change করার পরে, আপনার জিমেইল অ্যাকাউন্টটি সব জায়গা থেকে নিজে থেকেই log out হয়ে যাবে। কিন্তু আপনি কেবল নতুন পাসওয়ার্ড দিয়ে log in পারবেন।\nআপনার জিমেইল অ্যাকাউন্টটি safe and secure রাখতে,6মাসের মধ্যে কম করে একবার জিমেইল পাসওয়ার্ড পরিবর্তন করা উচিত। এখন আমরা জানব কিভাবে গুগল জিমেইল ইমেইল একাউন্টের পাসওয়ার্ড পরিবর্তন করতে হয়।\nকিভাবে Gmail Password পরিবর্তন করতে হয় / Google Password change করার নিয়ম :\nপ্রথমেই বললাম মাঝে মাঝে আমাদের জিমেইল পাসওয়ার্ড পরিবর্তন করা উচিত। কিন্তু এখন প্রশ্ন হল কিভাবে জিমেইল পাসওয়ার্ড পরিবর্তন করতে হয়? Gmail password পরিবর্তন করা খুবই সহজ। আমরা mobile phone এবং computer দুটোর মাধ্যমে passward change করতে পারবো। তবে যেহেতু বেশিরভাগ লোক স্মার্টফোনের ব্যবহার করে থাকে, তাই আজকে আমি আপনাদের সহযোগিতা করব কিভাবে জিমেইল একাউন্ট এর পাসওয়ার্ড mobile এবং কম্পিউটার এর মাধ্যমে পরিবর্তন করতে হয়।\nস্মার্টফোনের মাধ্যমে জিমেইল পাসওয়ার্ড চেঞ্জ করার নিয়ম :\nGmail password পরিবর্তন করার জন্য স্মার্টফোনের প্রয়োগ করলে2মিনিটে আপনি আপনার গুগল একাউন্ট এর পাসওয়ার্ড পরিবর্তন করতে পারবেন। স্মার্টফোনের মাধ্যমে জিমেইল আইডির পাসওয়ার্ড চেঞ্জ করার জন্য নিচে দেওয়া প্রয়োজনীয় step গুলো follow করুন।\nStep-1: First নিজের mobile এ installed Gmail app open করুন। নিচে দেওয়া photo এর মতো দেখাবে। Left side এর উপরের দিকে তিনটা বারে click করুন।\nStep-2: তিনটা বারে click করার পরে একেবারে নিচের দিকে ‘Setting ‘ এ click করুুন।\nStep-3 : Setting option এ click. করার পরে আপনার যতগুলো জিমেইল একাউন্ট আছে। সেই গুলি দেখতে পাবেন। যে Gmail id এর passward change করবেন, সেই জিমেইল আইডি তে click করুন ।\nStep-4 : Click করার পরে একটা নতুন পেজ open হবে সেখানে প্রথম option ‘Account‘ ( manage your google account) এ click করুন।\nStep-5 : Account এ click করার পরে আর একটা নতুন পেজ open হবে সেখানে ‘Security’ option sellect করে Signing in to google ‘ Password ‘ এ Click কিরুন।\nStep-6: PASSWARD Select করার পরে একটা new page খুলবে নিচে দেওয়া Screen shots এর মতো। এখানে আপনি আপনার জিমেইল আইডির old passward দিয়ে Next Button এ click করুন।\nStep-7 : Next Button এ click করার পরে একটা নতুন পেজ open হবে সেখানে দুই জায়গায় New password দিয়ে Change Password button এ Click করুন।\nChange password এ click করার পরে একটা মেসেজ দেখতে পাবেন, যেখানে লেখা থাকবে আপনার জিমেইল ইমেইল একাউন্টের পাসওয়ার্ড successfully পরিবর্তন করা হয়েছে। উপরে দেওয়া পদ্ধতির মাধ্যমে খুব সহজে স্মার্টফোনের সাহায্যে জিমেইল পাসওয়ার্ড পরিবর্তন করতে পারবেন।\nComputer এর মাধ্যমে Gmail password change করার নিয়ম :\nGmail password পরিবর্তন করা খুবই সহজ। এতক্ষণে আমরা জেনেছি স্মার্টফোনের মাধ্যমে কিভাবে ইমেইল আইডির পাসওয়ার্ড change করতে হয়। এখন আমরা জানব কম্পিউটারের মাধ্যমে gmail id এর passward কেমন করে পরিবর্তন করতে হয়। Computer এর মাধ্যমে জিমেইল একাউন্টের পাসওয়ার্ড চেঞ্জ করার নিয়ম খুব সহজ সরল ভাবে নিচে তুলে ধরা হল।\nStep-1 : First আপনি গুগলের official website www.gmail.com type করে নিজের gmail id ও password দিয়ে log in করুন।\nStep -2 : Log in করার পরে আপনার সামনে একটা নতুন page open হবে। ঠিক নিচে দেওয়া screen shot এর মতো। New page এর উপরের ডান দিকে Setting icon এ click করুন।\nStep-3 : Setting icon এ click করার পরে আপনার সামনে একটা নতুন window খুলবে। নিচে দেওয়া screen shot এর মতো। সেখান চার নম্বরে ‘Accounts and Import ‘ options select করুণ। তারপর একটু নিচে ‘ Change Password ‘ লেখা থাকবে, change password এ click করুন।\nStep-4 : Change Password এ ক্লিক করার পরে একটা নতুন পেজ open হবে সেখানে আপনাকে আপনার গুগল একাউন্টের পাসওয়ার্ড দিয়ে sign in করতে হবে।\nStep-5 : Sign in করার পরে অবশেষে যে page খুলবে, যেখানে আপনাকে New জিমেইল পাসওয়ার্ড দিতে হবে। তারপরে নতুন পাসওয়ার্ডটি নিশ্চিত করতে একই পাসওয়ার্ডটি আর একবার দিতে হবে এবং change password এ ক্লিক করুন।\nStep-6 : Change password এ click করার পরে এখন আপনার সামনে একটি message show করবে Your password was change মানে আপনার জিমেইল পাসওয়ার্ড পরিবর্তন হয়ে গেছে। এখন Get Started button এ ক্লিক করুন।\nআশাকরি কিভাবে gmail password পরিবর্তন করতে হয় পোস্ট টি আপনার ভালো লেগেছে এবং এর মাধ্যমে উপকূত হয়েছেন যদি ভালো লেগে থাকে তাহলে অবশ্যই post টি social media sites এ বন্ধুদের সঙ্গে share করবেন। যাতে করে post টি সেই সব বন্ধু দের কাছে পৌছাই যারা জানে না কিভাবে গুগল একাউন্টের Password change করতে হয়।\n5 thoughts on “কিভাবে Gmail Password পরিবর্তন করতে হয় – জিমেইল পাসওয়ার্ড পরিবর্তন করার নিয়ম”\nAhaa, its nice discussion about this paragraph at this place at this website, I have read all that, so at this time me also commenting here. Roseanna Carroll Rochkind\nআমা জিমেল পাসওয়াড ভুলে গেছি\nআপনি আমাদের এই পোস্ট টি পড়তে পারেন কিভাবে ভুলে যাওয়া Gmail Password recover করতে হয়


নিট বিদেশি বিনিয়োগ ২ বিলিয়ন ডলার ছাড়াল\nযে জঙ্গলে গেলে আর ফিরে আসা যায় না!\nমানুষ প্রথম কবে হেসেছিল?\nবঙ্গবন্ধুর জীবন থেকে শিক্ষা নিতে হবে\nঅনলাইন পোর্টালগুলো নীতিমালায় আনার প্রক্রিয়া চলছে\nরোগীর শরীরে ঢুকে অপারেশন চালাবে ব্যাকটেরিয়াই!\nনারীদের দিকে অভদ্রভাবে ১৪ সেকেন্ড তাকালেই জেল!\nআশিয়ান সিটির প্রকল্প বৈধ: হাইকোর্ট\nপ্রকাশ : ১৬ আগস্ট, ২০১৬ ১৪:১০:৫৫\nরায়ান্ডা: উচ্চ ক্ষমতাসম্পন্ন সোলার চার্জার তৈরি করে সাড়া ফেলে দিলেন নিয়াকারুন্ডি নামের রায়ান্ডার এক শরণার্থী। তার তৈরি এই সোলার চার্জার কার্ট একসঙ্গে ৮০টি মোবাইলফোন চার্জ করতে পারে।\nরায়ান্ডাতে বসবাসকারী ৭০ শতাংশ মানুষ সেলফোন ব্যবহার করলেও সেখানে বিদ্যুৎ সংযোগ আছে মাত্র ১৮ শতাংশ মানুষের। এসব মানুষের ফোন চার্জের ভোগান্তি কমাতেই এই সোলার চার্জার তৈরি করেছেন নিয়াকারুন্ডি।\nনিয়াকারুন্ডি জানিয়েছেন, “আমার লক্ষ্য হল আফ্রিকা জুড়ে ৫০ হাজার থেকে এক লাখ ক্ষুদ্রব্যবসা তৈরি করা।”\nতার তৈরি এই সোলার পাওয়ার চার্জার একটি বাইসাইকেলের সঙ্গে যুক্ত থাকায় বিভিন্ন জায়গায় স্থানান্তরযোগ্য এবং একই সঙ্গে ৮০টি মোবাইল চার্জ করতে সক্ষম। তার প্রতিষ্ঠান আফ্রিকান রিনিউয়েবল এনার্জি ডিস্ট্রিবিউটর (এআরএডি)-এর নেতৃত্বে এই সোলার চার্জার তৈরি করেছে তিনি।\nবর্তমানে রায়ান্ডাতে এমন ২৫টি সোলার চার্জার চালু রয়েছে বলে জানা গিয়েছে।\nআগামী দুই বছরের মধ্যে সেখানে ৬০০ থেকে ৮০০টি চার্জার বসানোর পরিকল্পনা রয়েছে নিয়াকারুন্ডির।\nএআরএডি-এর কাছে থেকে ১০০ ডলার ডাউন পেমেন্ট দিয়ে এজেন্টরা চার্জার গাড়ি সংগ্রহ করতে পারবেন। সেক্ষেত্রে মাসিক কিস্তির পরিমাণ ২০০ ডলার। এর মাধ্যমে এজেন্টরা মাসে ৩৮ থেকে ১০৭ ডলার আয় করতে পারবে বলে জানায় প্রতিষ্ঠানটি।\nনিয়াকারুন্ডির যাত্রা শুরু হয় রায়ান্ডাতে শরণার্থী হিসেবে। বুরুন্ডিতে গৃহযুদ্ধ শুরু হওয়া পর্যন্ত তিনি সেখানেই বেড়ে ওঠেন। জর্জ স্টেট ইউনিভার্সিটিতে কম্পিউটার বিজ্ঞান বিষয়ে পড়াশোনা করেন তিনি। ১৯ বছর বয়সেই তিনি তার প্রথম স্টার্টআপ তৈরি করেন।\nনিয়াকারুন্ডি বলেন, “আমি চাকরি করার মতো মানুষ নই। আমি সব সময় আমার নিজের সিদ্ধান্ত নিতে পছন্দ করি।”\nকাচের বোতল কাটুন সহজেই\nসৌর শক্তিতে চলবে বৃহত্তম কয়লা কোম্পানি\nবন্ধ হচ্ছে সিটিসেল\nপ্রতিদিন ২০ লাখ করে ডাউনলোড হচ্ছে এই সফটওয়ার\nকম্পিউটার সোর্স আনলো স্পর্শ পর্দার রূপান্তরিত পিসি\nআকাশে উড়লো ফেসবুকের বিমান\nআম নয়, মোবাইল ফোন!\nমানুষের চোখও ক্যামেরা, কিন্তু কত মেগা পিক্সেলের?\nবাড়ির নিরাপত্তায় ডিজিটাল গেইট\nখাবার ও পানীয় ছাড়া যে মাছ জীবিত থাকে পাঁচ বছর\nমানুষের পুরোটাই কম্পিউটারে ডাউনলোড!\n1 নিট বিদেশি বিনিয়োগ ২ বিলিয়ন ডলার ছাড়াল\n2 যে জঙ্গলে গেলে আর ফিরে আসা যায় না!\n3 মানুষ প্রথম কবে হেসেছিল?\n4 বঙ্গবন্ধুর জীবন থেকে শিক্ষা নিতে হবে\n5 অনলাইন পোর্টালগুলো নীতিমালায় আনার প্রক্রিয়া চলছে\n6 রোগীর শরীরে ঢুকে অপারেশন চালাবে ব্যাকটেরিয়াই!\n7 এই চার্জার একসঙ্গে ৮০ টি ফোন চার্জ করতে পারে!\n8 আইএস দমনে ট্রাম্পের নতুন পরিকল্পনা!\n9 নারীদের দিকে অভদ্রভাবে ১৪ সেকেন্ড তাকালেই জেল!\n10 আশিয়ান সিটির প্রকল্প বৈধ: হাইকোর্ট


কৃষক বাঁচান, নাহলে দেশ বাঁচবে না\nঅনলাইন ডেস্ক ২৬ মে ২০১৯, ০০:০০\nবাংলাদেশ কৃষিপ্রধান দেশ। শস্য-শ্যামলা, সুজলা, সুফলা এ দেশের অর্থনীতি কৃষিকে কেন্দ্র করেই গড়ে উঠেছে। গ্রামে বসবাসকারী জনগণের ৯০%-ই প্রত্যক্ষ বা পরোক্ষভাবে কৃষির উপর নির্ভরশীল। আজকের খাদ্যে স্বয়ংসম্পূর্ণ দেশ হিসেবে আত্মপ্রকাশ পাওয়া বাংলাদেশ কৃষকদেরই অবদান। কিন্তু কৃষকদের অবদানের ওপর প্রতিষ্ঠিত এ রাষ্ট্রের পরিচালনার দায়িত্বে যারা থাকেন, তারা প্রায় সময়ই কৃষি এবং কৃষকদের কথা ভুলে যান।\nআজকের বাংলাদেশ অনেক দূর এগিয়েছে। দেশে যথেষ্ট পরিমাণ উন্নয়ন হয়েছে। কৃষকদের ভাগ্য উন্নয়ন কি একই পরিমাণ পরিবর্তন হয়েছে? কৃষকদের ভাগ্য উন্নয়ন করার জন্য দৃশ্যমান কোনো পদক্ষেপই চোখে পড়ছে না। অতি সম্প্রতি কৃষকদের নাজুক অবস্থার একটি নিষ্ঠুর দৃষ্টান্ত হচ্ছে ধানের ন্যায্যমূল্য না পেয়ে এক কৃষকের ধান ক্ষেতে আগুন ধরিয়ে দেয়া। গতকাল পাবনার এক কৃষক অভাবের কারণে সন্তানদের চাহিদাপূরণে ব্যর্থ হয়ে আত্মহত্যা করেছে। এমন খবর একজন কৃষকের সন্তান হয়ে আমি কোনো অবস্থাতেই মানতে পারছি না। এক মণ ধান উৎপাদন করতে যে পরিমাণ খরচ হচ্ছে তার বিক্রয় মূল্য তার চেয়ে কম। কৃষকরা তাদের খরচই ওঠাতে পারছে না। আর যারা ভূমিহীন কৃষক তাদের কথা তো বর্ণনার মতো নয়। কৃষকদের যখন এমন নাজুক অবস্থা একই সময় বাজারে চালের দাম ঠিকই বেশি। পাশাপাশিই ভারত থেকে বিপুল পরিমাণ চাল আমদানি অব্যাহত আছে।\nসরকারের পক্ষ থেকে চাল ক্রয়ের ঘোষণা দেয়া হয়েছে ১০৪০ টাকা মণ দরে। কিন্তু একটা প্রশ্ন থেকেই যায় এই যে, আসলেই কি প্রকৃত কৃষকদের কাছ থেকে চাল ক্রয় সম্ভব হবে? কৃষকরা তাদের নায্যমূল্য পাবে? নাকি সিন্ডিকেটের মাধ্যমে মধ্যস্বত্বভোগীরা এখানেও ছোবল দেবে। সরকারের পক্ষ থেকে এমন পদক্ষেপ এর আগেও নেয়া হয়েছে; কিন্তু প্রকৃত কৃষকরা এর সুফল খুব কমই পেয়েছে। আমাদের দেশের কৃষকরা অন্যান্য দেশের কৃষকদের মতো সুসংগঠিত নয়। আমাদের রাজনীতিবিদরাও কৃষকদের নিয়ে খুব বেশি ভাবেন না। দেশের মাথাপিছু আয় যথেষ্ট বেড়েছে; কিন্তু পালস্না দিয়ে বেড়ে চলছে ধনী, দরিদ্র্যের বৈষম্য। বিদেশে টাকা পাচারে বাংলাদেশ ২য়, অতিধনী বৃদ্ধিতে বাংলাদেশ প্রথম এসব খবর বৈষম্যহীন সমাজ প্রতিষ্ঠার ক্ষেত্রে বড় বাধা। সরকারি কর্মকর্তাদের বেতন দ্বিগুণ বেড়েছে, বড় বড় ব্যবসায়ীরা অনেক সুযোগ-সুবিধা পাচ্ছে, ঋণখেলাপিরা ঋণ মওকুফ পাচ্ছে আর হতভাগা কৃষক কি পাচ্ছে!! তার ফসলের ন্যায্যমূল্যও পাচ্ছে না। পাটকলগুলো ধ্বংসের দারপ্রান্তে অথচ ভারত আমাদের পাট আমদানি করে পুনঃরপ্তানি করে ঠিক লাভ করছে। অথচ আমাদের কৃষকরা পাটের ন্যায্যমূল্য থেকে বঞ্চিত হচ্ছে। চিনিকলগুলো বছরের পর বছর লোকসান গুনছে তারপরও চিনি আমদানি বন্ধ নেই। এসব বন্ধ না হলে চিনিকল বাঁচবে না।\nরাজনীতিবিদরা, ব্যবসায়ীরা তাদের সন্তানদের বিদেশে পাঠায় পড়াশোনা করানোর জন্য, সরকারি কর্মকর্তারাও সন্তানদের শিক্ষার পিছনে খরচ করার মতো যথেষ্ট সক্ষমতা রাখেন। আর কৃষকের সন্তানদের অনেকেই ঝরে পড়ে। যারা পাবলিক বিশ্ববিদ্যালয়ে সুযোগ পায় তারও অনেক কষ্টে দিন পার করে। আমি নিজে অনেককে দেখেছি যারা ১৫-২০ টাকায় এক বেলার খাবার খেয়েছে। কখনো তাও জোটেনি। টিউশনের বেতন পাওয়ার কথা বলে কতজন থেকে টাকা ধার নিয়ে দিনাতিপাত করেছে। এটাই নির্মম বাস্তবতা। তাহলে কৃষকের সন্তানদের জন্য বিশেষ ব্যবস্থা রাখা রাষ্ট্রের জন্য অবশ্যই কর্তব্য। যারা নিজে কষ্টকে দেখেছে, ভুক্তভোগী তারাই অন্যের কষ্ট বুঝবে। এসব প্রতিভা ধ্বংসের হাত থেকে বাঁচাতে হবে।\nআমাদের শিকড় কৃষিতেই নিহিত। সুতরাং কৃষিকে রক্ষা করতে হবে।\nসলিমুলস্নাহ মুসলিম হল\nপরিবহন খাতের শৃঙ্খলা\nঅকৃতকার্য হলেই সবকিছু শেষ এমনটা ভাবা অনুচিত


বড়দিনের কাপকেক আর অরেঞ্জ-চকলেট কেক | BD Times365\nবড়দিনের কাপকেক আর অরেঞ্জ-চকলেট কেক\nআপডেট : ২৪ ডিসেম্বর, ২০১৮ ১২:৫৬\nবড়দিন আসা মানেই চারিদিকে প্রার্থনা-উপাসনা, বিভিন্ন খাওয়াদাওয়া, বাড়ি আর নিজেকে সাজানো। আর খাওয়াদাওয়ার কথা মনে এলেই বিশেষ ‘কেক’ এর কথা মনে আসবেই। বাইরে থেকে বড়দিনের কেক তো কতোই আনেন, এবার না হয় নিজের হাতেই খুব সহজে ঘরে বসেই বানিয়ে ফেললেন বড়দিনের কেক!\nবড়দিনে বাড়ির ছোটবড় সবার জন্য কাপকেক বানাবেন না, তা কি হয়? তাই আপনাদের জন্য কাপকেক বানানোর সহজ রেসিপি।\nমাখন ২৫০ গ্রাম, ক্যাস্টার সুগার ২৫০ গ্রাম, ময়দা ২৫০ গ্রাম, ডিম ৪-৫টি, দুধ ৪ টেবিল চামচ, ভ্যানিলা পাউডার ১ টেবিল চামচ ও লবণ এক চিমটি।\nপ্রথমেই আপনার ওভেনটি ১৯০ ডিগ্রি সেন্টিগ্রেডে গরম করে নিন। এবার চুলায় বড় একটি প্যানে পানি ফুটিয়ে তাতে একটি কাচের বাটি বসিয়ে দিন। এবার তাতে মাখন দিয়ে পুরো গলিয়ে নাড়তে থাকুন। এখন তাতে দুধ, ময়দা, চিনি, সামান্য লবণ ও ডিম মিশিয়ে নিন। মিশ্রণটি একেবারে ভালোমতো মিশিয়ে নেবেন। এবার কাপকেকের বিভিন্ন আকারের বোলে মিশ্রণটি ঢেলে ওভেনে ১৫ মিনিট ও পরে কাপকেকের ওপরের অংশ বাদামি না হওয়া পর্যন্ত আরও ৫-৭ মিনিট বেক করে নিন।\nএরপর কাপকেকগুলো ঠাণ্ডা করে সবাইকে পরিবেশন করুন।\nকমলার স্বাদ আর চকলেটের স্বাদ মিশিয়ে বানিয়ে ফেলুন এই কেকটি, খুব সহজেই।\nএজন্য যা যা লাগবে:\nকেকের জন্য ময়দা- ১ কাপ, ডিম- ৬টা, বেকিং পাউডার ১ চা চামচ, কোকো পাউডার ৩ টেবিল চামচ, চিনি/আইসিং সুগার ১ কাপ, লবণ ১ চিমটি, এসেন্স বা কমলার রস আধা চা চামচ।\nসাজানোর জন্য প্রয়োজনমতো সুইট বল, গ্রেটেড ক্যাডবেরি চকলেট রাখুন। সঙ্গে স্ট্রবেরি, আনারদানা, কমলার কোয়াও দিতে পারেন।\nএবার ময়দা, বেকিং পাউডার, কোকো পাউডার একসঙ্গে চেলে রাখুন। ডিমের সাদা অংশ ফোম করে একে একে সব উপকরণ মিলিয়ে প্রি-হিট ওভেনে ১৬০ ডিগ্রি তাপমাত্রায় ৫০/৬০ মিনিট বেক করে নিন। হয়ে গেলে ঠাণ্ডা করে সারভিং ডিশে ঢেলে রাখুন।\nসিরাপের জন্য আধাকাপ পানি, চিনি বা আইসিং সুগার ২ চা চামচ ও ১ চা চামচ কফি একসঙ্গে জ্বালিয়ে কেকের উপর স্পঞ্জ করে নিন।\nক্রিমের জন্য ২টি ডিমের সাদা অংশ, আইসিং সুগার ৩/৪ কাপ, ২৫০ গ্রাম মাখন এবং ডিমের সাদা অংশ বিট করে ফোম করে সুগার দিয়ে আবার বিট করতে হবে। মাখন দিয়ে আবার বিট করতে হবে।\nচকলেট এর জন্য ৩ চা চামচ কোকো পাউডার, ২ চা চামচ চিনি, গুড়ো দুধ ১ চা চামচ ও মাখন মিশিয়ে ওভেনে ১ মিনিট গরম করে চকলেট বানিয়ে নিন।\nএবার আপনার পছন্দ মতো ক্রিম, চকলেট আর সাজানোর উপকরণগুলো মিশিয়ে জমকালো বড়দিনের জন্য জমকালো কেক বানিয়ে ফেলুন নকশা করে।\nশান্তির জন্য ক্রুশবিদ্ধ হলো ফিলিপিনো!\nসোহরাওয়ার্দীতে উপাসনায় পোপ ফ্রান্সিস\nযুক্তরাষ্ট্রে ইহুদি উপাসনালয়েে গুলি, নিহত ১১


করোনা আক্রান্ত নন এমন রোগীরা চিকিৎসাবঞ্চিত হচ্ছে, মারা যাচ্ছে\n| ঢাকা , বৃহস্পতিবার, ১৪ মে ২০২০\nচিকিৎসা পাচ্ছেন না দেশের করোনাভাইরাস ভিন্ন অন্য রোগে আক্রান্তরা। করোনার কোন ধরনের উপসর্গ থাক আর না থাক নেগেটিভ রিপোর্ট ছাড়া রোগী দেখছেন না হাসপাতালের চিকিৎসকরা। অন্যদিকে পজেটিভ রিপোর্ট ছাড়া করোনার জন্য নির্ধারিত হাসপাতালগুলো ভর্তি করছে না। ফলে করোনা পরীক্ষা করানোর আগেই হাসপাতালে ঘুরতে ঘুরতে মারা যাচ্ছেন অনেক রোগী। এ নিয়ে গত মঙ্গলবার গণমাধ্যমে প্রতিবেদন প্রকাশিত হয়েছে।\nকরোনাভাইরাস গোটা জনগোষ্ঠীর ওপর মারাত্মক নেতিবাচক প্রভাব ফেলেছে। যারা কোভিড-১৯ এ আক্রান্ত হচ্ছে তারাই শুধু ভোগান্তিতে পড়ছে না যারা আক্রান্ত নয় তারাও ভোগান্তিতে পড়ছে। আমরা আরও আগে থেকে দেখছি যে, যারা করোনা রোগী না তারা হাসপাতালে ঠিকমতো চিকিৎসা পাচ্ছে না।\nএখানে এক ধরনের আস্থার সংকট দেখা যাচ্ছে। প্রথমতো নিশ্চিত হতে পারছে না সাধারণ রোগী যে চিকিৎসা নিতে আসছে সে করোনায় আক্রান্ত কিনা। এই সংকট দিন দিন বাড়বে। আর এই অনিশ্চয়তা থাকত না যদি ব্যাপক টেস্টের ব্যবস্থা থাকত।\nআরেকটি বিষয় হলো, করোনা থাকার পরও তথ্য গোপন করে অনেক রোগী চিকিৎসা নিতে গিয়ে চিকিৎসকদেরও আক্রান্ত করেছে। এতে চিকিৎসকদের মধ্যেও দ্বিধা ও ভীতি কাজ করছে। আর হাসপাতালগুলো যে রোগীর স্বজনদের কাছে করোনামুক্ত সনদ বা করোনা নেগেটিভ সনদ চাইছে সরকার কি এই বিধি আরোপ করেছে। যদি না করে থাকে তাহলে হাসপাতালগুলোর বিরুদ্ধে ব্যবস্থা নেওয়া হচ্ছে না কেন? এ ধরনের নীতি যদি সরকার না নিয়ে থাকে তাহলে হাসপাতালগুলো তো সেটা চাইতে পারে না। বাস্তবে করোনাভাইরাস আক্রান্ত কিনা এই পরীক্ষা করানো ততটাই কঠিন যতটা সংশ্লিষ্ট রোগীকে হাসপাতালে ভর্তি করানো। প্রশ্ন হচ্ছে একজন ক্রিটিক্যাল রোগী সার্টিফিকেট পাবে কোথায়? এটাও তো বাস্তবসম্মত চিন্তা নয়- যে করোনার রোগী নেগেটিভ না পজিটিভ। সেটা আগে নির্ধারণ করে তবে রোগীকে ভর্তি করা হবে। এটা খুবই দুঃখজনক যে হাসপাতাল ঘুরে ঘুরে রোগীরা চিকিৎসা পাচ্ছে না এবং মৃত্যুবরণ করছে। আমরা চাই সব রোগীকে চিকিৎসা দিতে হবে। হাসপাতালে রোগীর চিকিৎসা করাতে হলে বাধ্যতামূলক করোনা নেগেটিভ সনদের ব্যাপারে সরকারের কি সুস্পষ্ট নীতি রয়েছে? করোনা ভিন্ন অন্য রোগাক্রান্তদের চিকিৎসার ব্যাপারে কি কোন মনিটরিং রয়েছে? এর ফলে হয়তো দেখা যাবে করোনা নেই এমন রোগীই বেশি মারা যাবে।\nআমরা মনে করি, এর একটা সুরাহা হওয়া দরকার। সেবা কাজে নিয়োজিত থেকে চিকিৎসকরা দায়িত্ব পালনে অস্বীকৃতি জানাবে এবং হাসপাতালগুলো রোগী ভর্তি নেবে না এবং সনদ চাইবে, তা হতে পারে না। এই দুঃসময়ে সবচেয়ে জরুরি হচ্ছে স্বাস্থ্যসেবা। যেসব হাসপাতাল চিকিৎসা দিচ্ছে না তাদের বিরুদ্ধে ব্যবস্থা যেমন নিতে হবে তেমনি যেসব হাসপাতাল করোনা চিকিৎসার জন্য নির্ধারিত নয় সেই সব হাসপাতালে রোগী ভর্তি করাতে গড়িমসি করছে, সনদ চাইছে তাদের বিরুদ্ধেও সরকারকে কঠোর ব্যবস্থা নিতে হবে।\nকোভিড-১৯ : উপজেলা পর্যায়ে নমুনা পরীক্ষার ব্যবস্থা করুন\nদেশে কোভিড-১৯ রোগে আক্রান্তের সংখ্যা দ্রুত বাড়ছে। বাড়ছে মৃত্যুও। স্বাস্থ্য অধিদপ্তর গত